
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ

РАШЭННЕ

	«30» мая 2023 г.
	         № 73
	г. Масква



Аб зацвярджэнні формы транзітнай дэкларацыі і парадку яе запаўнення, а таксама аб змяненні і прызнанні страціўшымі сілу некаторых рашэнняў Камісіі Мытнага саюза і Калегіі Еўразійскай эканамічнай камісіі
У адпаведнасці з пунктам 5 артыкула 105 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Зацвердзіць прыкладзеныя:
форму транзітнай дэкларацыі;
Парадак запаўнення транзітнай дэкларацыі.
2. Устанавіць, што пры мытным дэклараванні ў адпаведнасці з мытнай працэдурай мытнага транзіту тавараў, якія перамяшчаюцца трубаправодным транспартам, транзітная дэкларацыя падаецца па форме дэкларацыі на тавары, зацверджанай Рашэннем Камісіі Мытнага саюза ад 20 мая 2010 г. № 257, запоўненай у адпаведнасці з раздзелам VII Парадку, зацверджанага ўказаным Рашэннем.
3. Унесці ў Парадак ажыццяўлення мытнымі органамі мытных аперацый, звязаных з падачай, рэгістрацыяй транзітнай дэкларацыі і завяршэннем мытнай працэдуры мытнага транзіту, зацверджаны Рашэннем Камісіі Мытнага саюза ад 17 жніўня 2010 г. № 438, наступныя змяненні:
а) абзац сёмы пункта 2 і абзац дваццаць шосты пункта 3 выключыць;
б) у пункце 7:
у абзацы першым словы «Інструкцыяй аб парадку запаўнення транзітнай дэкларацыі, зацверджанай Рашэннем Камісіі Мытнага саюза ад 18 чэрвеня 2010 г. № 289» замяніць словамі «Парадкам запаўнення транзітнай дэкларацыі, зацверджаным Рашэннем Калегіі Еўразійскай эканамічнай камісіі ад 30 мая 2023 г. № 73»;
у абзацы восьмым словы «Інструкцыяй, указанай» замяніць словамі «Парадкам, указаным».
4. У абзацы трэцім падпункта «б» пункта 5 Парадку ажыццяўлення мытных аперацый, звязаных з завяршэннем і спыненнем дзеяння мытнай працэдуры мытнага транзіту, зацверджанага Рашэннем Калегіі Еўразійскай эканамічнай камісіі ад 13 снежня 2017 г. № 170, словы «Камісіі Мытнага саюза ад 18 чэрвеня 2010 г. № 289» замяніць словамі «Калегіі Еўразійскай эканамічнай камісіі ад 30 мая 2023 г. № 73».
5. Прызнаць страціўшымі сілу рашэнні Камісіі Мытнага саюза і Калегіі Еўразійскай эканамічнай камісіі па пераліку згодна з дадаткам.
6. Гэта Рашэнне ўступае ў сілу з 1 кастрычніка 2023 г.
 
	Старшыня Калегіі
Еўразійскай эканамічнай камісіі
	М. Мясніковіч




3

ЗАЦВЕРДЖАНА
Рашэннем Калегіі
Еўразійскай эканамічнай камісіі
ад 30 мая 2023 г. № 73
	
	



ФОРМА
транзітнай дэкларацыі
	ТРАНЗІТНАЯ ДЭКЛАРАЦЫЯ
	А. Мытны орган адпраўлення

	
	1. Дэкларацыя
	

	
	
	2. Адпраўшчык
	
	
	
	

	
	
	
	3. Формы
	
	

	
	
	
	
	
	
	

	
	
	
	5. Усяго тавараў
	6. Усяго месцаў
	7. Даведачны нумар

	
	
	8. Атрымальнік
	9. Мытны прадстаўнік

	
	
	14. Дэкларант
	15. Краіна адпраўлення
	

	
	
	
	
	17. Краіна прызначэння

	
	
	18. Ідэнтыфікацыя і краіна рэгістрацыі транспартнага сродку/кантэйнера пры адпраўленні/прыбыцці
	19. Кантэйнер
	

	
	
	
	
	
	
	
	

	
	
	20. Сродкі ідэнтыфікацыі
	22. Валюта і агульная сума па рахунку
	
	

	
	
	
	
	
	
	
	
	

	
	
	
	
	

	
	
	
	
	
	
	

	
	
	
	

	31. Грузавыя месцы і апісанне тавараў
	
	32. Тавар
	33. Код тавару
	
	

	
	
	
	
	
	
	
	

	
	
	
	35. Маса брута (кг)
	

	
	
	
	
	

	
	
	40. Папярэдні дакумент

	
	
	41.  Дад. адзінкі вымярэння
	42. Валюта і кошт тавару

	44. Дадатк. інфармацыя/ Прадстаўл. дакументы/ Сертыфікаты і дазволы
	
	
	
	
	

	
	
	
	
	

	
	
	
	

	55. Перагрузкі
	Месца і краіна
	Месца і краіна

	
	Ідэнтыфікацыя і краіна рэгістрацыі новага транспартнага сродку
	
	Ідэнтыфікацыя і краіна рэгістрацыі новага транспартнага сродку
	

	
	
	
	
	

	
	Кантэйнер
	
	
	Кантэйнер
	
	

	
	Парадкавы нумар перавозчыка
	Парадкавы нумар перавозчыка

	F. Пацвярджэнне кампетэнтных органаў
	
	

	50. Перавозчык
	51. Дата, подпіс, пячаць
	С. Мытны орган адпраўлення

	52. Забеспячэнне
	53. Мытны орган прызначэння/пункт прызначэння

	
	
	
	

	
	
	
	

	D. Адзнакі мытнага органа адпраўлення
	I.  Кантроль мытнага органа прызначэння




	ДАДАТКОВЫ ЛІСТ ТРАНЗІТНАЙ ДЭКЛАРАЦЫІ
	А. Мытны орган адпраўлення

	
	1. Дэкларацыя
	

	




	2. Адпраўшчык
	8. Атрымальнік
	
	
	
	

	
	
	
	3. Формы
	
	

	
	
	
	
	
	
	

	31. Грузавыя месцы і апісанне тавараў
	Маркіроўка і колькасць – Нумары кантэйнераў – Колькасць і характэрныя асаблівасці тавараў
	32. Тавар
	33. Код тавару
	
	

	
	
	
	
	
	
	
	

	
	
	
	35. Маса брута (кг)
	

	
	
	
	
	

	
	
	40. Папярэдні дакумент

	
	
	41. Дад. адзінкі вымярэння
	42. Валюта і кошт тавару

	44. Дадатк. інфармацыя/ Прадстаўл. дакументы/ Сертыфікаты і дазволы
	
	
	
	
	

	
	
	
	
	

	
	
	
	

	31. Грузавыя месцы і апісанне тавараў
	Маркіроўка і колькасць – Нумары кантэйнераў – Колькасць і характэрныя асаблівасці тавараў
	32. Тавар
	33. Код тавару
	
	

	
	
	
	
	
	
	
	

	
	
	
	35. Маса брута (кг)
	

	
	
	
	
	

	
	
	40. Папярэдні дакумент

	
	
	41. Дад. адзінкі вымярэння
	42. Валюта і кошт тавару

	44. Дадатк. інфармацыя/ Прадстаўл. дакументы/ Сертыфікаты і дазволы
	
	
	
	
	

	
	
	
	
	

	
	
	
	

	31. Грузавыя месцы і апісанне тавараў
	Маркіроўка і колькасць – Нумары кантэйнераў – Колькасць і характэрныя асаблівасці тавараў
	32. Тавар
	33. Код тавару
	
	

	
	
	
	
	
	
	
	

	
	
	
	35. Маса брута (кг)
	

	
	
	
	
	

	
	
	40. Папярэдні дакумент

	
	
	41.  Дад. адзінкі вымярэння
	42. Валюта і кошт тавару

	44. Дадатк. інфармацыя/ Прадстаўл. дакументы/ Сертыфікаты і дазволы
	
	
	
	
	

	
	
	
	
	

	
	
	
	

	31. Грузавыя месцы і апісанне тавараў
	Маркіроўка і колькасць – Нумары кантэйнераў – Колькасць і характэрныя асаблівасці тавараў
	32. Тавар
	33. Код тавару
	
	

	
	
	
	
	
	
	
	

	
	
	
	35. Маса брута (кг)
	

	
	
	
	
	

	
	
	40. Папярэдні дакумент

	
	
	41.  Дад. адзінкі вымярэння
	42. Валюта і кошт тавару

	44. Дадатк. інфармацыя/ Прадстаўл. дакументы/ Сертыфікаты і дазволы
	
	
	
	
	

	
	
	
	
	

	
	
	
	

	31. Грузавыя месцы і апісанне тавараў
	Маркіроўка і колькасць – Нумары кантэйнераў – Колькасць і характэрныя асаблівасці тавараў
	32. Тавар
	33. Код тавару
	
	

	
	
	
	
	
	
	
	

	
	
	
	35. Маса брута (кг)
	

	
	
	
	
	

	
	
	40. Папярэдні дакумент

	
	
	41.  Дад. адзінкі вымярэння
	42. Валюта і кошт тавару

	44. Дадатк. інфармацыя/ Прадстаўл. дакументы/ Сертыфікаты і дазволы
	
	
	
	
	

	
	
	
	
	

	
	
	
	

	




_____________
	
	


ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 30 мая 2023 г. № 73


ПАРАДАК
запаўнення транзітнай дэкларацыі
I. Агульныя палажэнні
1. Гэты Парадак распрацаваны ў адпаведнасці з пунктам 5 артыкула 105 Мытнага кодэкса Еўразійскага эканамічнага саюза (далей – Кодэкс) і вызначае правілы запаўнення транзітнай дэкларацыі (далей – ТД) у выглядзе электроннага дакумента і ў выглядзе дакумента на папяровым носьбіце.
2. ТД у выглядзе электроннага дакумента фарміруецца ў адпаведнасці са структурай, якая вызначаецца Еўразійскай эканамічнай камісіяй.
ТД у выглядзе дакумента на папяровым носьбіце запаўняецца па форме, зацверджанай Рашэннем Калегіі Еўразійскай эканамічнай камісіі ад 30 мая 2023 г. № 74.
3. У ТД указваюцца звесткі аб таварах, якія ўтрымліваюцца ў адной таварнай партыі.
Для мэт гэтага Парадку ў якасці адной таварнай партыі разглядаюцца:
тавары, якія перавозяцца ад аднаго адпраўшчыка на адрас аднаго атрымальніка па адным транспартным (перавозачным) дакуменце;
тавары, якія перавозяцца паветраным транспартам па адным транспартным (перавозачным) дакуменце 2 і больш рэйсамі, калі гэта перавозка не можа быць ажыццёўлена адным рэйсам у сувязі з тэхналагічнымі асаблівасцямі арганізацыі перавозкі. Пры гэтым звесткі аб усіх рэйсах павінны быць указаны ў ТД.
У адной ТД могуць быць заяўлены звесткі аб не больш чым 999 таварах.
Для мэт прымянення гэтага Парадку ў якасці аднаго тавару разглядаюцца тавары, аднесеныя да аднаго кода ў адпаведнасці з адзінай Таварнай наменклатурай знешнеэканамічнай дзейнасці Еўразійскага эканамічнага саюза (далей – ТН ЗЭД ЕАЭС) на ўзроўні не меншым за першыя 6 знакаў, за выключэннем выпадкаў, калі ў адпаведнасці з гэтым Парадкам такі код не ўказваецца і ў дачыненні да такіх тавараў не ўстаноўлены забароны і абмежаванні.
4. Для мэт гэтага Парадку пад графой ТД разумеецца рэквізіт (рэквізіты) структуры ТД у выглядзе электроннага дакумента або структурная адзінка формы ТД у выглядзе дакумента на папяровым носьбіце, якая можа ўключаць у сябе падраздзелы, калонкі (слупкі), элементы, палі. У адпаведнасці з гэтым Парадкам у адной графе ўказваюцца звесткі, аб’яднаныя па адной прыкмеце.
5. ТД у выглядзе электроннага дакумента можа ўтрымліваць звесткі тэхнічнага характару, неабходныя для яе аўтаматызаванай апрацоўкі. Такія звесткі фарміруюцца інфармацыйнай сістэмай у адпаведнасці са складам, які вызначаецца структурай ТД.
6. ТД у выглядзе дакумента на папяровым носьбіце складаецца з асноўнага і дадатковага лістоў.
Дадатковыя лісты ТД выкарыстоўваюцца ў дапаўненне да асноўнага ліста, калі ў адной ТД дэкларуюцца звесткі аб 2 і больш таварах.
На асноўным лісце ТД заяўляюцца звесткі аб адным тавары. На адным дадатковым лісце могуць быць заяўлены звесткі аб не больш чым 5 таварах.
Парадак запаўнення граф дадатковых лістоў ТД аналагічны парадку запаўнення адпаведных граф асноўнага ліста ТД.
7. У выпадку калі ў графах ТД у выглядзе дакумента на папяровым носьбіце недастаткова месца для ўказання звестак або для прастаўлення службовых адзнак службовай асобай мытнага органа, такія звесткі і службовыя адзнакі ўказваюцца на адваротным баку ТД або на дадаткова прыкладзеных лістах фармату A4, якія з’яўляюцца неад’емнай часткай ТД у выглядзе дакумента на папяровым носьбіце (далей – дапаўненне). Пры гэтым у адпаведнай графе ТД праводзяцца запісы «Гл. адварот» або «Гл. дапаўненне» адпаведна, якія не ўносяцца ў электронны від ТД.
Усе лісты дапаўнення павінны быць пранумараваны.
На адваротным баку ТД або на кожным лісце дапаўнення праводзяцца наступныя запісы:
«Дапаўненне да транзітнай дэкларацыі № _________ на ___ л.» (у правым верхнім кутку);
«Тавар № ___» (з указаннем парадкавага нумара тавару ў адпаведнасці з графой 32 ТД у выглядзе дакумента на папяровым носьбіце (адпаведным рэквізітам структуры ТД) і па кожным такім тавары – нумары графы (граф) ТД і тых звестак, для ўказання якіх недастаткова месца ў такой графе (графах)).
Кожны ліст дапаўнення або адваротны бок ТД завяраюцца ў правым ніжнім кутку подпісам асобы, якая запоўніла ТД.
Калі дапаўненне складзена службовай асобай мытнага органа, кожны экзэмпляр дапаўнення ў правым ніжнім кутку завяраецца подпісам такой службовай асобы і адбіткам яе асабістай нумарной пячаці.
У адпаведныя рэквізіты структуры электроннага віду ТД уносяцца ўсе звесткі, якія ўтрымліваюцца на адваротным баку ТД у выглядзе дакумента на папяровым носьбіце або ў дапаўненні.
8. Форма ТД у выглядзе дакумента на папяровым носьбіце запаўняецца ў 2 экзэмплярах на лістах паперы фармату A4. Адзін экзэмпляр прызначаны для мытнага органа адпраўлення, другі – для мытнага органа прызначэння.
Дэкларант можа падаць дадатковы экзэмпляр ТД на папяровым носьбіце, калі такі экзэмпляр неабходны яму для ажыццяўлення сваёй дзейнасці.
9. Папяровая копія ТД у выглядзе электроннага дакумента раздрукоўваецца на паперы фармату A4 па форме ТД у выглядзе дакумента на папяровым носьбіце, пры гэтым звесткі тэхнічнага характару не адлюстроўваюцца.
Калі пры раздрукаванні ТД у выглядзе электроннага дакумента ў графах яе папяровай копіі недастаткова месца для адлюстравання звестак, такія звесткі адлюстроўваюцца на дадатковых лістах фармату A4, якія з’яўляюцца неад’емнай часткай гэтай ТД. Пры гэтым у адпаведнай графе праводзіцца запіс «Гл. дапаўненне». Усе лісты дапаўнення павінны быць пранумараваны.
10. ТД запаўняецца ў адпаведнасці з гэтым Парадкам, вялікімі літарамі з выкарыстаннем друкавальных устройстваў.
ТД у выглядзе дакумента на папяровым носьбіце друкуецца разборліва і не павінна ўтрымліваць падчыстак, памарак і выпраўленняў.
Калі ў нумарах транспартных сродкаў, нумарах рэйсаў, нумарах дакументаў, звестках, якія вызначаюць індывідуальныя характарыстыкі тавараў (таварны знак, артыкул, мадэль і г. д.), а таксама ў звестках аб асобах выкарыстоўваюцца літары лацінскага алфавіта, такія звесткі ўказваюцца ў ТД літарамі лацінскага алфавіта.
11. Пры запаўненні ТД прымяняюцца даведнікі і класіфікатары, якія ўваходзяць у склад рэсурсаў адзінай сістэмы нарматыўна-даведачнай інфармацыі Еўразійскага эканамічнага саюза (далей – Саюз), а таксама даведнікі і класіфікатары, якія выкарыстоўваюцца для мытных мэт, што фарміруюцца і падлягаюць прымяненню ў адпаведнасці з заканадаўствам дзяржаў-членаў Саюза (далей – дзяржавы-члены).
II. Парадак запаўнення граф транзітнай дэкларацыі
12. Графы 1–3, 5–9, 14, 15, 17–20, 22, 31–33, 35, 40–42, 44, 50, 51, першы і другі падраздзелы графы 52, а таксама графы 53 і 55 ТД запаўняюцца дэкларантам або мытным прадстаўніком.
Трэці падраздзел графы 52 і графы «А», «С», «D», «F», «I» ТД запаўняюцца службовай асобай мытнага органа або фарміруюцца інфармацыйнай сістэмай мытнага органа.
13. Графа 1 «Дэкларацыя» запаўняецца ў наступным парадку.
У першым падраздзеле графы (адпаведным рэквізіце структуры ТД) указваецца абазначэнне «ТТ».
У другім падраздзеле графы (адпаведным рэквізіце структуры ТД) указваецца адно з наступных абазначэнняў:
«ФА» – у выпадку мытнага дэкларавання тавараў для асабістага карыстання і (або) транспартных сродкаў для асабістага карыстання, якія перамяшчаюцца праз мытную мяжу Саюза ў несуправаджальным багажы або дастаўляюцца перавозчыкам;
«СП» – у выпадку мытнага дэкларавання тавараў, якія перавозяцца (якія транспартуюцца) 2 і больш відамі транспарту;
«МП» – у выпадку мытнага дэкларавання міжнародных паштовых адпраўленняў;
«ВП» – у выпадку мытнага дэкларавання тавараў ваеннага прызначэння;
«ГД» – у выпадку мытнага дэкларавання тавараў, у дачыненні да якіх не прымяняюцца забароны і абмежаванні і якія неабходны для ліквідацыі наступстваў стыхійных бедстваў, надзвычайных сітуацый прыроднага і тэхнагеннага характару, а таксама ў дачыненні да тавараў, прызначаных для гуманітарнай і тэхнічнай дапамогі.
У іншых выпадках мытнага дэкларавання другі падраздзел графы не запаўняецца.
У трэцім падраздзеле графы (адпаведным рэквізіце структуры ТД) указваецца літарны код віду перамяшчэння тавараў у адпаведнасці з класіфікатарам відаў перамяшчэння тавараў у адпаведнасці з мытнай працэдурай мытнага транзіту.
14. Графа 2 «Адпраўшчык» запаўняецца ў наступным парадку.
У графе (адпаведных рэквізітах структуры ТД) у адпаведнасці з пунктамі 46–49 гэтага Парадку ўказваюцца звесткі аб асобе, указанай у якасці адпраўшчыка тавараў у адпаведнасці з транспартнымі (перавозачнымі) дакументамі.
Пры перамяшчэнні міжнародных паштовых адпраўленняў у графе (адпаведным рэквізіце структуры ТД) указваюцца найменне прызначанага аператара паштовай сувязі, найменне і месца знаходжання (горад або код) месца (установы) міжнароднага паштовага абмену, якое з’яўляецца адпраўшчыкам міжнародных паштовых адпраўленняў (далей – месца (установа) падачы), у адпаведнасці з дакументамі, якія прадугледжаны актамі Сусветнага паштовага саюза і суправаджаюць міжнародныя паштовыя адпраўленні пры іх перавозцы.
15. Графа 3 «Формы» запаўняецца ў наступным парадку.
У выпадку запаўнення ТД у выглядзе электроннага дакумента ў першым падраздзеле графы (адпаведным рэквізіце структуры ТД) указваецца абазначэнне «ЭД», а другі падраздзел графы (адпаведны рэквізіт структуры ТД) не запаўняецца.
У выпадку падачы ТД у выглядзе дакумента на папяровым носьбіце:
у першым падраздзеле графы лічбавым спосабам, пачынаючы з 1, указваецца парадкавы нумар ліста ТД;
у другім падраздзеле графы лічбавым спосабам, пачынаючы з 1, указваецца агульная колькасць лістоў ТД, уключаючы асноўны і ўсе дадатковыя лісты.
16. Графа 5 «Усяго тавараў» запаўняецца ў наступным парадку.
У графе (адпаведным рэквізіце структуры ТД) лічбавым спосабам, пачынаючы з 1, указваецца агульная колькасць тавараў, у дачыненні да якіх падаецца ТД, якая павінна адпавядаць колькасці запаўняемых граф 31 ТД на папяровым носьбіце (адпаведных рэквізітаў 
структуры ТД).
Пры перамяшчэнні міжнародных паштовых адпраўленняў у графе (адпаведным рэквізіце структуры ТД) указваецца значэнне «1».
17. Графа 6 «Усяго месцаў» запаўняецца ў наступным парадку.
У графе (адпаведным рэквізіце структуры ТД) лічбавым спосабам, пачынаючы з 1, указваецца агульная колькасць грузавых месцаў (цыстэрнаў, клецей, паддонаў (палет), скрынак, мяшкоў і (або) бочак, а пры перамяшчэнні міжнародных паштовых адпраўленняў – дэпеш і (або) ёмістасцей) тавараў, у дачыненні да якіх падаецца ТД, у адпаведнасці з транспартнымі (перавозачнымі) дакументамі або тавараў для асабістага карыстання, якія перавозяцца ў тым ліку сумесна з транспартным сродкам для асабістага карыстання (пры наяўнасці ў дэкларанта інфармацыі аб колькасці грузавых месцаў).
У выпадку калі тавары перавозяцца (транспартуюцца) насыпам (налівам, навалам) у абсталяваных ёмістасцях транспартнага сродку і ў транспартных (перавозачных) дакументах не вызначана колькасць грузавых месцаў або перавозяцца тавары для асабістага карыстання, у тым ліку сумесна з транспартным сродкам для асабістага карыстання, і ў дэкларанта адсутнічаюць звесткі аб колькасці грузавых месцаў, у графе ўказваецца значэнне «0».
18. Графа 7 «Даведачны нумар» запаўняецца ў наступным парадку.
У графе (адпаведным рэквізіце структуры ТД) указваецца абазначэнне «ПТД» (у выпадку папярэдняга мытнага дэкларавання тавараў, якія змяшчаюцца пад мытную працэдуру мытнага транзіту).
19. Графа 8 «Атрымальнік» запаўняецца ў наступным парадку.
У графе (адпаведных рэквізітах структуры ТД) у адпаведнасці з пунктамі 46–49 гэтага Парадку прыводзяцца звесткі аб асобе, указанай у якасці атрымальніка тавараў у адпаведнасці з транспартнымі (перавозачнымі) дакументамі.
Пры перамяшчэнні міжнародных паштовых адпраўленняў у гэтай графе ўказваюцца найменне прызначанага аператара паштовай сувязі, найменне і месца знаходжання (горад або код) месца (установы) міжнароднага паштовага абмену, якое з’яўляецца атрымальнікам міжнародных паштовых адпраўленняў (далей – месца (установа) прызначэння), у адпаведнасці з дакументамі, якія прадугледжаны актамі Сусветнага паштовага саюза і суправаджаюць міжнародныя паштовыя адпраўленні пры іх перавозцы.
20. Графа 9 «Мытны прадстаўнік» запаўняецца ў наступным парадку.
У ТД у выглядзе электроннага дакумента звесткі ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – з новага радка праз знак раздзяляльніка «/»:
рэгістрацыйны нумар дакумента, які сведчыць аб уключэнні асобы ў рэестр мытных прадстаўнікоў, або рэгістрацыйны нумар асобы ў рэестры мытных прадстаўнікоў (у выпадку, калі мытныя аперацыі ажыццяўляюцца мытным прадстаўніком ад імені і па даручэнні дэкларанта);
код у адпаведнасці з класіфікатарам відаў дакументаў і звестак, а таксама нумар і дата дагавора паручальніцтва паміж дэкларантам і мытным прадстаўніком (у выпадку, калі мытныя аперацыі ажыццяўляюцца мытным прадстаўніком ад імені і па даручэнні дэкларанта), напрыклад: «11002/23 АД 01.01.2023»;
нумар кваліфікацыйнага атэстата спецыяліста па мытным афармленні работніка мытнага прадстаўніка (пры яго наяўнасці) (у выпадку, калі ТД падаецца ў Рэспубліцы Беларусь і запоўнена па дагаворы паручальніцтва паміж дэкларантам і мытным прадстаўніком спецыялістам па мытным афармленні, які з’яўляецца работнікам гэтага мытнага прадстаўніка і знаходзіцца ў штаце мытнага прадстаўніка);
код у адпаведнасці з класіфікатарам відаў дакументаў і звестак, а таксама нумар і дата дакумента, які сведчыць паўнамоцтвы кіраўніка мытнага прадстаўніка (у выпадку, калі ТД запоўнена кіраўніком мытнага прадстаўніка);
код у адпаведнасці з класіфікатарам відаў дакументаў і звестак, нумар (пры наяўнасці) і дата даверанасці на ажыццяўленне дзеянняў ад імені мытнага прадстаўніка (у выпадку, калі ТД запоўнена работнікам мытнага прадстаўніка), а таксама дата заканчэння дзеяння такой даверанасці (калі такі тэрмін вызначаны).
21. Графа 14 «Дэкларант» запаўняецца ў наступным парадку.
У ТД у выглядзе электроннага дакумента звесткі аб асобе, якая выступае дэкларантам, указваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – з новага радка ў адпаведнасці з пунктамі 46–49 гэтага Парадку.
У выпадку калі ў якасці дэкларанта выступае мытны перавозчык у графе ў адпаведнасці з класіфікатарам відаў дакументаў і звестак дадаткова ўказваюцца код пасведчання аб уключэнні ў рэестр мытных перавозчыкаў і рэгістрацыйны нумар такога пасведчання. У выпадку падачы ТД у выглядзе дакумента на папяровым носьбіце такія звесткі ўказваюцца праз знак раздзяляльніка «/».
У выпадку калі ў якасці дэкларанта выступае ўпаўнаважаны эканамічны аператар, які мае пасведчанне аб уключэнні ў рэестр упаўнаважаных эканамічных аператараў першага або трэцяга тыпу, у графе ў адпаведнасці з класіфікатарам відаў дакументаў і звестак дадаткова ўказваюцца код пасведчання аб уключэнні ў рэестр упаўнаважаных эканамічных аператараў і рэгістрацыйны нумар такога пасведчання. У выпадку падачы ТД у выглядзе дакумента на папяровым носьбіце такія звесткі ўказваюцца праз знак раздзяляльніка «/».
22. Графа 15 «Краіна адпраўлення» запаўняецца ў наступным парадку.
У графе (адпаведным рэквізіце структуры ТД) указваюцца наступныя звесткі аб краіне адпраўлення тавараў у адпаведнасці з класіфікатарам краін свету на падставе звестак, указаных у транспартных (перавозачных) дакументах, згодна з якімі пачалася міжнародная перавозка тавараў:
код краіны адпраўлення тавараў у выпадку падачы ТД у выглядзе электроннага дакумента;
кароткае найменне краіны адпраўлення тавараў у выпадку падачы ТД у выглядзе дакумента на папяровым носьбіце.
Пры перамяшчэнні міжнародных паштовых адпраўленняў у графе ўказваюцца звесткі аб краіне, у якой знаходзіцца месца (установа) падачы, якая вызначаецца на падставе звестак аб месцы знаходжання месца (установы) падачы ў адпаведнасці з дакументамі, якія прадугледжаны актамі Сусветнага паштовага саюза і суправаджаюць міжнародныя паштовыя адпраўленні пры іх перавозцы.
23. Графа 17 «Краіна прызначэння» запаўняецца ў наступным парадку.
У графе (адпаведным рэквізіце структуры ТД) указваюцца наступныя звесткі аб краіне прызначэння тавараў у адпаведнасці з класіфікатарам краін свету на падставе звестак, указаных у транспартных (перавозачных) дакументах:
код краіны прызначэння тавараў у выпадку падачы ТД у выглядзе электроннага дакумента;
кароткае найменне краіны прызначэння тавараў у выпадку падачы ТД у выглядзе дакумента на папяровым носьбіце.
Пры перамяшчэнні міжнародных паштовых адпраўленняў у графе ўказваюцца звесткі аб краіне, у якой знаходзіцца месца (установа) прызначэння, якая вызначаецца на падставе звестак аб месцы знаходжання месца (установы) прызначэння ў адпаведнасці з дакументамі, якія прадугледжаны актамі Сусветнага паштовага саюза і суправаджаюць міжнародныя паштовыя адпраўленні пры іх перавозцы.
24. Графа 18 «Ідэнтыфікацыя і краіна рэгістрацыі транспартнага сродку/кантэйнера пры адпраўленні/прыбыцці» запаўняецца, за выключэннем выпадкаў, вызначаных гэтым пунктам, у наступным парадку.
У графе ўказваюцца звесткі аб транспартных сродках міжнароднай перавозкі (далей – транспартны сродак), з выкарыстаннем якіх пачынаецца перавозка (транспарціроўка) тавараў у адпаведнасці з мытнай працэдурай мытнага транзіту.
Пры перамяшчэнні міжнародных паштовых адпраўленняў у графе ўказваюцца звесткі аб транспартных сродках у адпаведнасці з дакументамі, якія прадугледжаны актамі Сусветнага паштовага саюза і суправаджаюць міжнародныя паштовыя адпраўленні пры іх перавозцы.
Пры перамяшчэнні фізічнай асобай тавараў, не аднесеных да тавараў для асабістага карыстання згодна з пунктам 6 артыкула 256 Кодэкса, звесткі аб транспартным сродку (транспартных сродках) указваюцца ў адпаведнасці з гэтым пунктам Парадку.
У першым падраздзеле графы (адпаведным рэквізіце структуры ТД) лічбавым спосабам праз знак двукроп’я «:» указваюцца:
парадкавы нумар транспартнага сродку, які перавозіць (транспартуе) тавары, пачынаючы з 1;
код віду транспарту або транспарціроўкі тавараў у адпаведнасці з класіфікатарам відаў транспарту і транспарціроўкі тавараў, з выкарыстаннем якіх пачынаецца перавозка (транспарціроўка) тавараў;
пры перавозцы (транспарціроўцы) тавараў аўтамабільным транспартам – тып аўтамабільнага транспартнага сродку ў адпаведнасці з класіфікатарам тыпаў транспартных сродкаў міжнароднай перавозкі, а таксама яго рэгістрацыйны нумар (усіх транспартных сродкаў, калі тавары перавозяцца саставам аўтатранспартных сродкаў, пачынаючы з транспартнага сродку, які прыводзіць у рух іншыя транспартныя сродкі). Рэгістрацыйны нумар аўтамабільнага транспартнага сродку не ўказваецца, калі новы аўтамабільны транспартны сродак перамяшчаецца праз мытную мяжу Саюза сваім ходам без рэгістрацыйнага нумара.
У Рэспубліцы Беларусь дадаткова ўказваюцца код маркі транспартнага сродку згодна з класіфікатарам марак дарожных транспартных сродкаў, мадэль транспартнага сродку, ідэнтыфікацыйны нумар транспартнага сродку (шасі транспартнага сродку, самаходнай машыны), прысвоены вытворцам, нумар дакумента (пасведчання) аб рэгістрацыі транспартнага сродку;
пры перавозцы (транспарціроўцы) тавараў чыгуначным транспартам – тып чыгуначных транспартных сродкаў у адпаведнасці з класіфікатарам тыпаў транспартных сродкаў міжнароднай перавозкі, а таксама іх нумары. У выпадку такой перавозкі (транспарціроўкі) тавараў у кантэйнеры (кантэйнерах) замест тыпу чыгуначных транспартных сродкаў, а таксама іх нумароў указваецца код «901» і ідэнтыфікацыйны нумар такога кантэйнера (ідэнтыфікацыйныя нумары такіх кантэйнераў);
пры перавозцы (транспарціроўцы) тавараў водным транспартам – назва судна (усіх суднаў, калі тавары перавозяцца саставам транспартных сродкаў, пачынаючы з транспартнага сродку, які прыводзіць у рух іншыя транспартныя сродкі);
пры перавозцы (транспарціроўцы) тавараў паветраным транспартам – нумар рэйса (нумары рэйсаў).
Калі ў графе 7 ТД у выглядзе дакумента на папяровым носьбіце (адпаведным рэквізіце структуры ТД) указана абазначэнне «ПТД», то ў першым падраздзеле графы 18 (адпаведным рэквізіце структуры ТД) указваецца праз знак двукроп’я «:» толькі парадкавы нумар транспартнага сродку, які перавозіць (транспартуе) тавары, пачынаючы з 1, і код віду транспарту або транспарціроўкі ў адпаведнасці з класіфікатарам відаў транспарту і транспарціроўкі тавараў, з выкарыстаннем якіх пачынаецца перавозка (транспарціроўка) тавараў.
У другім падраздзеле графы (адпаведным рэквізіце структуры ТД) указваецца код краіны (коды краін праз знак двукроп’я «:»), у якой зарэгістраваны аўтамабільны транспартны сродак (усе аўтамабільныя транспартныя сродкі, калі тавары перавозяцца саставам, пачынаючы з транспартнага сродку, які прыводзіць у рух іншыя транспартныя сродкі), у адпаведнасці з класіфікатарам краін свету.
У выпадку калі краіна, у якой зарэгістраваны аўтамабільны транспартны сродак (аўтамабільныя транспартныя сродкі), на момант мытнага дэкларавання тавараў невядомая, або такі транспартны сродак не зарэгістраваны ці ў дачыненні да яго выдадзены часовы дзяржаўны рэгістрацыйны нумар транспартнага сродку, у другім падраздзеле графы (адпаведным рэквізіце структуры ТД) указваецца значэнне «00».
Калі ў графе 7 ТД у выглядзе дакумента на папяровым носьбіце (адпаведным рэквізіце структуры ТД) указана абазначэнне «ПТД», то другі падраздзел графы 18 ТД у выглядзе дакумента на папяровым носьбіце (адпаведны рэквізіт структуры ТД) не запаўняецца.
Другі падраздзел графы (адпаведны рэквізіт структуры ТД) не запаўняецца пры перавозцы (транспарціроўцы) тавараў чыгуначным, водным або паветраным відамі транспарту, а таксама пры перамяшчэнні міжнародных паштовых адпраўленняў.
Графа (адпаведны рэквізіт структуры ТД) не запаўняецца ў наступных выпадках:
пры перавозцы (транспарціроўцы) транспартнага сродку (транспартных сродкаў) для асабістага карыстання, які рухаецца сваім ходам;
пры перавозцы (транспарціроўцы) тавараў ваеннага прызначэння.
25. Графа 19 «Кантэйнер» запаўняецца ў наступным парадку.
У графе (адпаведным рэквізіце структуры ТД) указваецца адно з наступных значэнняў, якое сведчыць аб наяўнасці або адсутнасці кантэйнера пры перавозцы (транспарціроўцы) тавараў:
«1» – у выпадку, калі тавары перавозяцца ў кантэйнеры;
«0» – у іншых выпадках (у тым ліку калі звесткі аб кантэйнеры адсутнічаюць).
26. Графа 20 «Сродкі ідэнтыфікацыі» запаўняецца ў наступным парадку.
У графе ТД у выглядзе дакумента на папяровым носьбіце праз знак раздзяляльніка «/», а ў ТД у выглядзе электроннага дакумента – у адпаведных рэквізітах структуры ТД па жаданні дэкларанта або мытнага прадстаўніка могуць указвацца звесткі аб нумарах пломбаў, пячацей або іншых сродкаў ідэнтыфікацыі, прымененых мытнымі органамі дзяржаў, якія не з’яўляюцца членамі Саюза, адпраўшчыкам і (або) перавозчыкам, іх агульная колькасць з указаннем кода віду (кодаў відаў) сродкаў ідэнтыфікацыі ў адпаведнасці з даведнікам відаў сродкаў ідэнтыфікацыі (у выпадку, калі такія сродкі ідэнтыфікацыі прымяняліся, дэкларант або мытны прадстаўнік мае адпаведную інфармацыю і мяркуе выкарыстоўваць яе для мэт спрашчэння ажыццяўлення мытных аперацый).
27. Графа 22 «Валюта і агульная сума па рахунку» запаўняецца, за выключэннем выпадкаў, вызначаных гэтым пунктам, у наступным парадку.
У першым падраздзеле графы (адпаведным рэквізіце структуры ТД) указваецца літарны код валюты, у якой указаны кошт тавару, які перавозіцца (транспартуецца) у камерцыйных, транспартных (перавозачных) дакументах, у адпаведнасці з класіфікатарам валют.
У выпадку калі ў адпаведнасці з камерцыйнымі, транспартнымі (перавозачнымі) дакументамі кошт тавару, які перавозіцца (транспартуецца), указаны ў 2 і больш валютах, у першым падраздзеле графы (адпаведным рэквізіце структуры ТД) указваецца код еўра ў адпаведнасці з класіфікатарам валют.
У другім падраздзеле графы (адпаведным рэквізіце структуры ТД) указваецца агульны кошт тавару, які перавозіцца (транспартуецца), у валюце, указаны ў камерцыйных, транспартных (перавозачных) дакументах, без уліку скідак (калі ёсць звесткі аб скідках).
У выпадку калі ў адпаведнасці з камерцыйнымі, транспартнымі (перавозачнымі) дакументамі кошт тавару, які перавозіцца (транспартуецца), указаны ў 2 і больш валютах, у другім падраздзеле графы (адпаведным рэквізіце структуры ТД) указваецца агульны кошт тавару, пералічаны ў еўра.
Графа (адпаведныя рэквізіты структуры ТД) не запаўняецца ў наступных выпадках:
пры перавозцы (транспарціроўцы) тавару Саюза паміж мытнымі органамі праз тэрыторыі дзяржаў, якія не з’яўляюцца членамі Саюза, і (або) морам (у выпадках, прадугледжаных падпунктам 1 пункта 1 артыкула 304 Кодэкса, калі прадастаўленне забеспячэння выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін (далей – забеспячэнне) не патрабуецца);
пры перавозцы замежных тавараў чыгуначным транспартам ад мытнага органа ў месцы прыбыцця на мытную тэрыторыю Саюза да мытнага органа ў месцы адбывання з такой тэрыторыі;
пры перавозцы (транспарціроўцы) тавараў, указаных у падпунктах 9–11 пункта 4 артыкула 146 Кодэкса, у дачыненні да якіх не патрабуецца прадастаўленне забеспячэння;
пры перамяшчэнні міжнародных паштовых адпраўленняў.
28. Графа 31 «Грузавыя месцы і апісанне тавараў» запаўняецца ў наступным парадку.
У ТД у выглядзе электроннага дакумента звесткі ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – з новага радка пад нумарамі:
пад нумарам 1 праз знак коскі «,»:
найменне тавару, а таксама яго апісанне ў адпаведнасці з камерцыйнымі, транспартнымі (перавозачнымі) дакументамі, дастатковыя для яго ідэнтыфікацыі мытным органам, за выключэннем выпадкаў, указаных у абзацах пятым – сёмым гэтага пункта;
найменне (гандлёвае, камерцыйнае або іншае) у адпаведнасці з камерцыйнымі, транспартнымі (перавозачнымі) дакументамі тавараў, якія фактычна перавозяцца, у несабраным або разабраным выглядзе, у тым ліку ў некамплектным або незавершаным выглядзе (далей – кампаненты разабранага тавару), указаных у якасці кампанентаў разабранага тавару ў папярэднім рашэнні аб класіфікацыі тавару або ў рашэнні аб класіфікацыі тавару (у выпадку, калі пры мытным дэклараванні кампанентаў разабранага тавару, якія перавозяцца на працягу пэўнага перыяду часу адным або некалькімі транспартнымі сродкамі, якія ўказаны ў якасці такіх кампанентаў у папярэднім рашэнні аб класіфікацыі тавару або ў рашэнні аб класіфікацыі тавару, у графе 33 ТД на папяровым носьбіце (адпаведных рэквізітах структуры ТД) указаны код у адпаведнасці з ТН ЗЭД ЕАЭС, які адпавядае коду разабранага тавару ў камплектным або завершаным выглядзе, указанаму ў адпаведным папярэднім рашэнні аб класіфікацыі тавару або рашэнні аб класіфікацыі тавару).
Пры перавозцы (транспарціроўцы) тавараў ваеннага прызначэння праводзіцца запіс «Тавары ваеннага прызначэння». У выпадку падачы ТД у выглядзе электроннага дакумента такія звесткі могуць указвацца ў кадзіраваным выглядзе.
Пры перамяшчэнні міжнародных паштовых адпраўленняў праводзіцца запіс «МПА», а таксама праз знак коскі «,» указваюцца віды міжнародных паштовых адпраўленняў і нумары дэпеш і (або) ёмістасцей;
пад нумарам 2:
пры перавозцы (транспарціроўцы) тавару, які мае ўпакоўку, або тавару для асабістага карыстання, які перавозіцца ў тым ліку сумесна з транспартным сродкам для асабістага карыстання (пры наяўнасці ў дэкларанта інфармацыі аб колькасці грузавых месцаў), указваецца колькасць грузавых месцаў (цыстэрнаў, клецей, паддонаў (палет), скрынак, мяшкоў і (або) бочак, а пры перамяшчэнні міжнародных паштовых адпраўленняў – дэпеш і (або) ёмістасцей) і праз знак коскі «,» указваюцца код віду (коды відаў) упакоўкі тавару ў адпаведнасці з класіфікатарам відаў грузу, упакоўкі і ўпаковачных матэрыялаў з прастаўленнем праз знак працяжніка «–» лічбавым спосабам колькасці ўпаковак па кожным відзе, а таксама даныя аб маркіроўцы на ўпакоўцы тавараў (пры наяўнасці ўказаных звестак у транспартных (перавозачных) дакументах);
пры перавозцы (транспарціроўцы) тавару без упакоўкі (які перавозіцца (транспартуецца) насыпам, налівам, навалам у абсталяваных ёмістасцях транспартнага сродку), у дачыненні да якога ў транспартных (перавозачных) дакументах не вызначана колькасць грузавых месцаў, або тавару для асабістага карыстання, які перавозіцца ў тым ліку сумесна з транспартным сродкам для асабістага карыстання, і пры адсутнасці ў дэкларанта звестак аб колькасці грузавых месцаў указваецца значэнне «0» і праз знак раздзяляльніка «/» код у адпаведнасці з класіфікатарам відаў грузу, упакоўкі і ўпаковачных матэрыялаў.
У выпадку падачы ТД у выглядзе электроннага дакумента такія звесткі могуць указвацца ў кадзіраваным выглядзе;
пад нумарам 3 пры перавозцы тавараў у кантэйнеры ўказваецца ідэнтыфікацыйны нумар кантэйнера (ідэнтыфікацыйныя нумары кантэйнераў указваюцца праз знак раздзяляльніка «/»).
Пры перавозцы (транспарціроўцы) тавараў ваеннага прызначэння звесткі пад нумарамі 2 і 3 не ўказваюцца.
29. Графа 32 «Тавар» запаўняецца ў наступным парадку.
У графе (адпаведным рэквізіце структуры ТД) лічбавым спосабам, пачынаючы з 1, указваецца парадкавы нумар тавару.
Пры перамяшчэнні міжнародных паштовых адпраўленняў указваецца значэнне «1».
30. Графа 33 «Код тавару» запаўняецца, за выключэннем выпадкаў, вызначаных гэтым пунктам, у наступным парадку.
У першым падраздзеле графы (адпаведным рэквізіце структуры ТД) без прабелаў указваецца код тавару ў адпаведнасці з ТН ЗЭД ЕАЭС на ўзроўні не меншым за першыя 6 знакаў.
У выпадку мытнага дэкларавання кампанентаў разабранага тавару, якія перавозяцца па тэрыторыях 2 і больш дзяржаў-членаў на працягу пэўнага перыяду часу адным або некалькімі транспартнымі сродкамі, якія ўказаны ў якасці такіх кампанентаў у папярэднім рашэнні аб класіфікацыі тавару або ў рашэнні аб класіфікацыі тавару, у першым падраздзеле графы (адпаведным рэквізіце структуры ТД) указваецца код у адпаведнасці з ТН ЗЭД ЕАЭС, адпаведны коду разабранага тавару ў камплектным або завершаным выглядзе, указанаму ў адпаведным папярэднім рашэнні аб класіфікацыі тавараў або рашэнні аб класіфікацыі тавару.
У выпадку мытнага дэкларавання ў Рэспубліцы Беларусь тавараў, неабходных для ліквідацыі наступстваў стыхійных бедстваў, надзвычайных сітуацый прыроднага і тэхнагеннага характару, і тавараў, прызначаных для гуманітарнай і тэхнічнай дапамогі, перавозка (транспарціроўка) якіх ажыццяўляецца ў межах Рэспублікі Беларусь і ў дачыненні да якіх не прымяняюцца забароны і абмежаванні, а таксама не прадастаўляецца забеспячэнне, код тавару ў адпаведнасці з ТН ЗЭД ЕАЭС не ўказваецца.
У выпадку мытнага дэкларавання тавараў, якія перасылаюцца ў міжнародных паштовых адпраўленнях, код тавару ў адпаведнасці з ТН ЗЭД ЕАЭС не ўказваецца.
У другім падраздзеле графы (адпаведным рэквізіце структуры ТД) указваецца абазначэнне «С» (у выпадку наяўнасці ў дэкларанта інфармацыі, што ў дачыненні да тавару не ўстаноўлены забароны і абмежаванні).
У трэцім падраздзеле графы (адпаведным рэквізіце структуры ТД) указваецца абазначэнне «К» (у выпадку мытнага дэкларавання кампанентаў разабранага тавару, якія перавозяцца па тэрыторыях 2 і больш дзяржаў-членаў на працягу пэўнага перыяду часу адным або некалькімі транспартнымі сродкамі).
31. Графа 35 «Маса брута (кг)» запаўняецца ў наступным парадку.
У графе (адпаведным рэквізіце структуры ТД) указваецца ў кілаграмах маса брута тавару, звесткі аб якім указаны ў графе 31 ТД на папяровым носьбіце (адпаведных рэквізітах структуры ТД), у адпаведнасці з транспартнымі (перавозачнымі) дакументамі, у тым ліку прадугледжанымі актамі Сусветнага паштовага саюза, якія суправаджаюць міжнародныя паштовыя адпраўленні (у выпадку мытнага дэкларавання міжнародных паштовых адпраўленняў). Пад масай брута разумеецца агульная маса тавару, уключаючы паддоны (палеты) і ўсе віды яго ўпакоўкі, неабходнай для забеспячэння нязменнасці яго стану да паступлення ў абарот, за выключэннем кантэйнераў і (або) цыстэрнаў, клецей, паддонаў, якія з’яўляюцца шматабаротнай тарай і (або) транспартным абсталяваннем.
Указанае значэнне агульнай масы тавару акругляецца да 3 знакаў пасля коскі, а ў выпадку, калі агульная маса тавару складае менш за 1 грам, – да 6 знакаў пасля коскі.
32. Графа 40 «Папярэдні дакумент» запаўняецца ў наступным парадку.
У ТД у выглядзе электроннага дакумента звесткі ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – з новага радка праз знак раздзяляльніка «/»:
код у адпаведнасці з класіфікатарам відаў дакументаў і звестак і рэгістрацыйны нумар папярэдняй дэкларацыі на тавары (у выпадку, калі ў мытны орган прадстаўлялася папярэдняя дэкларацыя на тавары), а таксама код мытнай працэдуры ў адпаведнасці з класіфікатарам відаў мытных працэдур;
код у адпаведнасці з класіфікатарам відаў дакументаў і звестак і рэгістрацыйны нумар мытнай дэкларацыі (у выпадку, калі тавары да змяшчэння пад мытную працэдуру мытнага транзіту былі змешчаны пад адну з мытных працэдур);
код у адпаведнасці з класіфікатарам відаў дакументаў і звестак і нумар дакумента, які пацвярджае знаходжанне тавараў на часовым захоўванні (у выпадку, калі тавары знаходзяцца на часовым захоўванні).
33. Графа 41 «Дад. адзінкі вымярэння» запаўняецца, за выключэннем выпадку, вызначанага гэтым пунктам, у наступным парадку.
У першым падраздзеле графы (адпаведным рэквізіце структуры ТД) указваецца лічбавым спосабам колькасць тавару, звесткі аб якім указаны ў графе 31 ТД на папяровым носьбіце (адпаведных рэквізітах структуры ТД), у дадатковай адзінцы вымярэння, калі ў адпаведнасці з ТН ЗЭД ЕАЭС у дачыненні да тавару, які дэкларуецца, прымяняецца дадатковая адзінка вымярэння.
Колькасць тавару ў дадатковай адзінцы вымярэння ўказваецца з дакладнасцю да 2 знакаў пасля коскі, а ў выпадку, калі колькасць тавару ў дадатковай адзінцы вымярэння меншая за 0,01, – з дакладнасцю да 6 знакаў пасля коскі.
У другім падраздзеле графы (адпаведным рэквізіце структуры ТД) указваецца код дадатковай адзінкі вымярэння ў адпаведнасці з класіфікатарам адзінак вымярэння.
Графа (адпаведны рэквізіт структуры ТД) не запаўняецца ў выпадку, калі ў графе 33 ТД на папяровым носьбіце (адпаведным рэквізіце структуры ТД) не ўказаны код тавару ў адпаведнасці з ТН ЗЭД ЕАЭС.
34. Графа 42 «Валюта і кошт тавару» запаўняецца, за выключэннем выпадкаў, вызначаных гэтым пунктам, у наступным парадку.
У першым падраздзеле графы (адпаведным рэквізіце структуры ТД) указваецца літарны код валюты, у якой указаны кошт тавару, які перавозіцца (транспартуецца), звесткі аб якім указаны ў графе 31 ТД на папяровым носьбіце (адпаведных рэквізітах структуры ТД), у камерцыйных, транспартных (перавозачных) дакументах, у адпаведнасці з класіфікатарам валют.
У выпадку калі ў адпаведнасці з камерцыйнымі, транспартнымі (перавозачнымі) дакументамі кошт тавару, які перавозіцца (транспартуецца), звесткі аб якім указаны ў графе 31 ТД на папяровым носьбіце (адпаведных рэквізітах структуры ТД), указаны ў 2 і больш валютах, у першым падраздзеле графы (адпаведным рэквізіце структуры ТД) указваецца код еўра ў адпаведнасці з класіфікатарам валют.
У другім падраздзеле графы (адпаведным рэквізіце структуры ТД) указваецца кошт тавару, які перавозіцца (транспартуецца), звесткі аб якім указаны ў графе 31 ТД (адпаведных рэквізітах структуры ТД), без уліку скідак (калі ёсць звесткі аб скідках) у валюце ў адпаведнасці з камерцыйнымі, транспартнымі (перавозачнымі) дакументамі.
У выпадку калі ў адпаведнасці з камерцыйнымі, транспартнымі (перавозачнымі) дакументамі кошт тавару, які перавозіцца (транспартуецца), звесткі аб якім указаны ў графе 31 ТД (адпаведных рэквізітах структуры ТД), указаны ў 2 і больш валютах, у другім падраздзеле графы (адпаведным рэквізіце структуры ТД) указваецца агульны кошт тавару, пералічаны ў еўра.
Графа (адпаведныя рэквізіты структуры ТД) не запаўняецца ў наступных выпадках:
пры перавозцы (транспарціроўцы) тавару Саюза паміж мытнымі органамі праз тэрыторыі дзяржаў, якія не з’яўляюцца членамі Саюза, і (або) морам (у выпадках, прадугледжаных падпунктам 1 пункта 1 артыкула 304 Кодэкса, калі прадастаўленне забеспячэння не патрабуецца);
пры перавозцы замежных тавараў чыгуначным транспартам ад мытнага органа ў месцы прыбыцця на мытную тэрыторыю Саюза да мытнага органа ў месцы адбывання з такой тэрыторыі;
пры перавозцы (транспарціроўцы) тавараў, указаных у падпунктах 9–11 пункта 4 артыкула 146 Кодэкса, у дачыненні да якіх не патрабуецца прадастаўленне забеспячэння;
пры перамяшчэнні міжнародных паштовых адпраўленняў.
35. Графа 44 «Дадатк. Інфармацыя / Прадстаўл. дакументы / Сертыфікаты і дазволы» запаўняецца ў наступным парадку.
У графе ўказваецца інфармацыя аб наступных дакументах:
ліцэнзія, калі ў адпаведнасці з міжнароднымі дагаворамі і актамі, якія складаюць права Саюза, або заканадаўствам дзяржаў-членаў перамяшчэнне тавару па мытнай тэрыторыі Саюза дапускаецца пры наяўнасці ліцэнзіі;
транспартныя (перавозачныя) дакументы;
дагавор транспартнай экспедыцыі (у выпадку, калі дэкларантам выступае экспедытар);
камерцыйныя дакументы, якія пацвярджаюць кошт тавараў (у выпадку, калі запаўняюцца графы 22 і 42 ТД);
дазвольныя дакументы (сертыфікаты, дазволы і іншыя дакументы, за выключэннем ліцэнзій), калі ў адпаведнасці з міжнароднымі дагаворамі і актамі, якія складаюць права Саюза, або заканадаўствам дзяржаў-членаў перамяшчэнне тавараў па мытнай тэрыторыі Саюза дапускаецца пры наяўнасці ўказаных дакументаў;
пасведчанне аб дапушчэнні транспартнага сродку да перавозкі тавараў пад мытнымі пломбамі і пячацямі (пры наяўнасці);
дакумент, які пацвярджае права валодання, карыстання і (або) распараджэння транспартным сродкам для асабістага карыстання і ўтрымлівае яго ідэнтыфікацыйныя прыкметы (у выпадку, калі перамяшчаецца транспартны сродак для асабістага карыстання і ў другім падраздзеле графы 1 ТД (адпаведным рэквізіце структуры ТД) указана абазначэнне «ФА»);
дакумент аб умовах перапрацоўкі тавараў на мытнай тэрыторыі або дакумент аб умовах перапрацоўкі для ўнутранага спажывання, калі замежны тавар, змешчаны пад мытную працэдуру перапрацоўкі на мытнай тэрыторыі або мытную працэдуру перапрацоўкі для ўнутранага спажывання, перамяшчаецца праз тэрыторыі дзяржаў, якія не з’яўляюцца членамі Саюза, і (або) морам (пры наяўнасці);
дакументы, якія пацвярджаюць статус тавараў Саюза, указаныя ў падпункце «б» пункта 1 Рашэння Калегіі Еўразійскай эканамічнай камісіі ад 7 лістапада 2017 г. № 139 «Аб дакументах, якія пацвярджаюць статус тавараў Еўразійскага эканамічнага саюза», для змяшчэння такіх тавараў пад мытную працэдуру мытнага транзіту (пры перавозцы (транспарціроўцы) тавараў Саюза з адной часткі мытнай тэрыторыі Саюза, якая з’яўляецца свабоднай (спецыяльнай, асобай) эканамічнай зонай, на іншую частку мытнай тэрыторыі Саюза праз тэрыторыі дзяржаў, якія не з’яўляюцца членамі Саюза, і (або) морам);
рашэнне аб класіфікацыі тавару або папярэдняе рашэнне аб класіфікацыі тавару ў выпадку мытнага дэкларавання кампанента разабранага тавару, што перавозіцца на працягу пэўнага перыяду часу адным або некалькімі транспартнымі сродкамі, які ўказаны ў якасці такога кампанента ў папярэднім рашэнні аб класіфікацыі тавару або ў рашэнні аб класіфікацыі тавару, з указаннем кода ў адпаведнасці з ТН ЗЭД ЕАЭС, які адпавядае коду разабранага тавару ў камплектным або завершаным выглядзе, указанаму ў адпаведным папярэднім рашэнні аб класіфікацыі тавару або рашэнні аб класіфікацыі тавару (у выпадку, калі ў графе 33 ТД на папяровым носьбіце (адпаведным рэквізіце структуры ТД) указаны код тавару ў адпаведнасці з абзацам пятым пункта 28 гэтага Парадку);
дазвол мытнага органа на ажыццяўленне разгрузкі, перагрузкі (перавалкі) і іншых грузавых аперацый з таварамі Саюза, якія перавозяцца (транспартуюцца) з адной часткі мытнай тэрыторыі Саюза на іншую частку мытнай тэрыторыі Саюза праз тэрыторыі дзяржаў, якія не з’яўляюцца членамі Саюза, і (або) морам, а таксама на замену транспартных сродкаў, якія перавозяць (транспартуюць) такія тавары (пры наяўнасці);
адгрузачны (упаковачны) ліст (пры наяўнасці);
мытны дакумент дзяржавы, якая не з’яўляецца членам Саюза, сумежнай з дзяржавай-членам, які ўтрымлівае ў тым ліку нумар мытнай дэкларацыі краіны адпраўлення (у выпадку наяўнасці такой інфармацыі на момант прыбыцця тавараў на мытную тэрыторыю Саюза).
Дапускаецца ўказанне звестак аб іншых дакументах, якія маюць значэнне для мытных мэт (пры наяўнасці).
У ТД у выглядзе электроннага дакумента звесткі ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – з новага радка праз знак раздзяляльніка «/»:
код дакумента, які пацвярджае звесткі, заяўленыя ў ТД, у адпаведнасці з класіфікатарам відаў дакументаў і звестак;
прыкмета, якая пацвярджае прадстаўленне або непрадстаўленне такога дакумента пры падачы ТД (далей – прыкмета);
звесткі аб кожным дакуменце, які пацвярджае звесткі, заяўленыя ў ТД (нумар, дата, а таксама (пры наяўнасці) дата заканчэння тэрміну яго дзеяння).
У якасці прыкметы ўказваецца адно з наступных значэнняў:
«0» – дакумент не прадстаўлены пры падачы ТД у адпаведнасці з абзацам першым пункта 8 артыкула 109 Кодэкса. У выпадку калі такі дакумент і (або) звесткі з яго могуць быць атрыманы мытным органам у адпаведнасці з пунктам 2 артыкула 80 Кодэкса, пасля ўказання звестак аб дакуменце праз знак раздзяляльніка «/» указваецца код ТД або іншага мытнага дакумента, падача якога суправаджалася прадстаўленнем гэтага дакумента, у адпаведнасці з класіфікатарам відаў дакументаў і звестак і праз знак двукроп’я «:» рэгістрацыйны нумар такога мытнага дакумента;
«1» – дакумент прадстаўлены пры падачы ТД.
Напрыклад:
«02017/0/172MAD00118241 АД 03.03.2018/ 09013:10005030/150218/0002564;
02017/1/172MAD00118241 АД 03.03.2018».
У выпадку калі ў графе (адпаведным рэквізіце структуры ТД) указваюцца звесткі аб дакуменце, які адносіцца да іншых дакументаў, якія маюць значэнне для мытных мэт, пасля ўказання рэквізітаў такога дакумента дадаткова ўказваецца яго найменне.
Напрыклад:
«09999/1/4328 АД 10.01.2018 ПІСЬМО МІНКУЛЬТУРЫ».
36. Графа 50 «Перавозчык» запаўняецца, за выключэннем выпадку, вызначанага гэтым пунктам, у наступным парадку.
У ТД у выглядзе электроннага дакумента звесткі ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – з новага радка праз знак раздзяляльніка «/»:
парадкавы нумар (парадкавыя нумары) перавозчыка (перавозчыкаў) зыходзячы з паслядоўнасці іх удзелу ў ажыццяўленні перавозкі (транспарціроўкі) тавараў;
звесткі аб перавозчыку або аб усіх перавозчыках зыходзячы з паслядоўнасці іх удзелу ў ажыццяўленні перавозкі (транспарціроўкі) тавараў у адпаведнасці з пунктамі 46–49 гэтага Парадку.
У выпадку калі тавар перавозіцца (транспартуецца) толькі чыгуначным транспартам і калі перавозчык, які ажыццяўляе перавозку, выступае дэкларантам, указаным у графе 14 ТД на папяровым носьбіце, графа ТД у выглядзе дакумента на папяровым носьбіце не запаўняецца.
У выпадку калі тавар перавозіцца (транспартуецца) толькі аўтамабільным транспартам, указваюцца прозвішча, імя, імя па бацьку (пры наяўнасці) вадзіцеля гэтага транспартнага сродку.
37. Графа 51 «Дата, подпіс, пячаць» запаўняецца ў наступным парадку.
У графе (адпаведным рэквізіце ТД) указваецца дата запаўнення ТД у фармаце дд.мм.гггг (дзень, месяц, каляндарны год).
Калі мытныя аперацыі ажыццяўляюцца дэкларантам, у графе ТД у выглядзе дакумента на папяровым носьбіце, а пры выкарыстанні дадатковых лістоў таксама ў радку пад графамі кожнага дадатковага ліста ў залежнасці ад таго, якая асоба выступае дэкларантам тавару, прастаўляюцца адпаведна:
подпіс работніка дэкларанта і пячаць дэкларанта, калі ў адпаведнасці з заканадаўствам дзяржавы-члена ўказаная асоба павінна мець пячаць;
подпіс адказнага работніка чыгуначнай станцыі і адбітак каляндарнага штэмпеля, калі дэкларантам выступае перавозчык, які ажыццяўляе перавозку (транспарціроўку) тавараў чыгуначным транспартам;
подпіс фізічнай асобы, калі дэкларантам тавараў выступае фізічная асоба.
Калі мытныя аперацыі ад імені і па даручэнні дэкларанта ажыццяўляюцца мытным прадстаўніком, у графе ТД у выглядзе дакумента на папяровым носьбіце, а пры выкарыстанні дадатковых лістоў таксама ў радку пад графамі кожнага дадатковага ліста ставіцца подпіс асобы, якая запоўніла ТД (кіраўніка або работніка мытнага прадстаўніка), і пячаць мытнага прадстаўніка, калі ў адпаведнасці з заканадаўствам дзяржавы-члена ўказаная асоба павінна мець пячаць.
38. Графа 52 «Забеспячэнне» запаўняецца ў наступным парадку.
У першым падраздзеле графы (адпаведных рэквізітах структуры ТД) указваецца:
у выпадку, калі прадастаўлена забеспячэнне, – значэнне «1»;
у выпадку, калі забеспячэнне не прадастаўляецца, – значэнне «2» і код падставы для непрадастаўлення забеспячэння ў адпаведнасці з класіфікатарам выпадкаў непрадастаўлення забеспячэння выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін.
У ТД у выглядзе электроннага дакумента звесткі ўказваюцца ў адпаведных рэквізітах ТД, а ў ТД у выглядзе дакумента на папяровым носьбіце – праз знак раздзяляльніка «/».
У другім падраздзеле графы (адпаведных рэквізітах структуры ТД) указваюцца звесткі аб дакументах, якія пацвярджаюць прадастаўленне забеспячэння, або аб дакументах, якія пацвярджаюць падставу для прадастаўлення забеспячэння (пры наяўнасці). У ТД у выглядзе электроннага дакумента звесткі ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – асобнымі радкамі ў разрэзе кожнага дакумента праз знак 
працяжніка «–» і ўключаюць у сябе:
а) для сертыфіката, які пацвярджае прадастаўленне забеспячэння ў дачыненні да тавараў, якія перавозяцца па адной транзітнай дэкларацыі (далей – разавы сертыфікат забеспячэння):
код разавага сертыфіката забеспячэння ў адпаведнасці з класіфікатарам відаў дакументаў і звестак;
рэгістрацыйны нумар разавага сертыфіката забеспячэння;
б) для сертыфіката, які пацвярджае прадастаўленне генеральнага забеспячэння ў дачыненні да тавараў, якія перавозяцца па некалькіх транзітных дэкларацыях (далей – генеральны сертыфікат забеспячэння):
код генеральнага сертыфіката забеспячэння ў адпаведнасці з класіфікатарам відаў дакументаў і звестак;
рэгістрацыйны нумар генеральнага сертыфіката забеспячэння;
суму генеральнага забеспячэння, якую плануецца выкарыстоўваць у дачыненні да тавараў, звесткі аб якіх указаны ў ТД;
літарны код валюты, у якой прадастаўлена генеральнае забеспячэнне, у адпаведнасці з класіфікатарам валют;
парадкавыя нумары тавараў, звесткі аб якіх указаны ў ТД, у дачыненні да якіх плануецца выкарыстоўваць генеральнае забеспячэнне, калі генеральны сертыфікат забеспячэння не можа быць выкарыстаны ў дачыненні да ўсіх тавараў, указаных у ТД. У ТД у выглядзе дакумента на папяровым носьбіце парадкавыя нумары тавараў указваюцца праз знак коскі «,». Парадкавыя нумары тавараў, якія ідуць адзін за адным, указваюцца шляхам прастаўлення праз знак працяжнікаў «–» першага і апошняга нумара адпаведнага дыяпазону;
в) для мытнага дакумента, які пацвярджае прыняцце прадастаўленага забеспячэння:
код мытнага дакумента ў адпаведнасці з класіфікатарам відаў дакументаў і звестак;
рэгістрацыйны нумар мытнага дакумента;
суму забеспячэння, якую плануецца выкарыстоўваць у дачыненні да тавараў, звесткі аб якіх указаны ў ТД, калі прадастаўлена генеральнае забеспячэнне;
літарны код валюты, у якой прадастаўлена генеральнае забеспячэнне, у адпаведнасці з класіфікатарам валют;
г) для іншага дакумента, які пацвярджае прадастаўленне мытнаму органу адпраўлення забеспячэння (дакумента, які пацвярджае ўнясенне грашовых сродкаў (грошай) у якасці забеспячэння, дагавора паручальніцтва, банкаўскай гарантыі, дагавора аб закладзе маёмасці, дакумента, які забяспечвае выкананне абавязку па выплаце пошлін, падаткаў пры прымяненні спосабу забеспячэння, устаноўленага заканадаўствам дзяржаў-членаў у адпаведнасці з пунктам 2 артыкула 63 Кодэкса), у выпадку калі не афармляўся мытны дакумент, указаны ў падпункце «в» гэтага пункта:
код спосабу забеспячэння ў адпаведнасці з класіфікатарам спосабаў забеспячэння выканання абавязку па выплаце мытных пошлін, падаткаў;
нумар і дату дакумента ў фармаце дд.мм.гг (дзень, месяц, 2 апошнія лічбы каляндарнага года), а ў выпадку, калі дакумент зарэгістраваны мытным органам, – рэгістрацыйны нумар дакумента;
суму прадастаўленага забеспячэння;
літарны код валюты, у якой прадастаўлена забеспячэнне, у адпаведнасці з класіфікатарам валют.
д) для дакумента, які пацвярджае падставы для непрадастаўлення забеспячэння (пры наяўнасці):
код дакумента, які пацвярджае падставы для непрадастаўлення забеспячэння, у адпаведнасці з класіфікатарам відаў дакументаў і звестак;
нумар і дату дакумента ў фармаце дд.мм.гг (дзень, месяц, 2 апошнія лічбы каляндарнага года), а ў выпадку, калі дакумент зарэгістраваны мытным органам, – рэгістрацыйны нумар дакумента.
У трэцім падраздзеле графы (у адпаведных рэквізітах структуры ТД) указваюцца звесткі аб дакументах, якія пацвярджаюць прадастаўленне забеспячэння, звесткі аб якіх прадстаўлены мытнаму органу адпраўлення пасля рэгістрацыі ТД. Такія звесткі ўказваюцца ў ТД у выглядзе электроннага дакумента ў адпаведных рэквізітах структуры ТД, а ў ТД у выглядзе дакумента на папяровым носьбіце – асобнымі радкамі ў разрэзе кожнага дакумента праз знак 
працяжніка «–» і ўключаюць у сябе звесткі, указаныя ў падпунктах «а» – «г» гэтага пункта.
39. Графа 53 «Мытны орган прызначэння/пункт прызначэння» запаўняецца ў наступным парадку.
У графе (адпаведным рэквізіце структуры ТД) указваюцца код меркаванага мытнага органа прызначэння ў адпаведнасці з класіфікатарам мытных органаў дзяржаў-членаў Еўразійскага эканамічнага саюза, а таксама яго найменне.
У выпадку калі месцам дастаўкі тавараў з’яўляюцца збудаванні, памяшканні (часткі памяшканняў) і (або) адкрытыя пляцоўкі (часткі адкрытых пляцовак) упаўнаважанага эканамічнага аператара, дадаткова да кода і наймення мытнага органа прызначэння праз знак раздзяляльніка «/» указваецца рэгістрацыйны нумар зоны мытнага кантролю, якая размешчана ў збудаваннях, памяшканнях (частках памяшканняў) і (або) на адкрытых пляцоўках (частках адкрытых пляцовак) упаўнаважанага эканамічнага аператара і будзе з’яўляцца месцам дастаўкі тавараў, а ў выпадку, калі ў дзяржаве-члене не вядзецца ўлік зон мытнага кантролю з прысваеннем рэгістрацыйных нумароў, – нумар пасведчання аб уключэнні ў рэестр упаўнаважаных эканамічных аператараў і паштовы адрас (без указання паштовага індэкса) збудаванняў, памяшканняў (частак памяшканняў) і (або) адкрытых пляцовак (частак адкрытых пляцовак) упаўнаважанага эканамічнага аператара, якія будуць з’яўляцца месцам дастаўкі тавараў.
Дадаткова да кода і наймення мытнага органа прызначэння праз знак раздзяляльніка «/» па жаданні дэкларанта або мытнага прадстаўніка можа ўказвацца код адпаведнай чыгуначнай станцыі ў наступных выпадках перамяшчэння тавараў чыгуначным транспартам:
ад мытнага органа ў месцы прыбыцця да мытнага органа ў месцы адбывання, ад унутранага мытнага органа да мытнага органа ў месцы адбывання – код чыгуначнай станцыі, размешчанай у месцы адбывання;
ад мытнага органа ў месцы адбывання да мытнага органа ў месцы прыбыцця праз тэрыторыі дзяржаў, якія не з’яўляюцца дзяржавамі-членамі, – код чыгуначнай станцыі, размешчанай у месцы прыбыцця;
ад мытнага органа ў месцы прыбыцця да ўнутранага мытнага органа і ад аднаго ўнутранага мытнага органа да другога ўнутранага мытнага органа – код чыгуначнай станцыі прызначэння.
У Рэспубліцы Беларусь:
у выпадку калі месцам дастаўкі тавараў у Рэспубліцы Беларусь з’яўляецца зона мытнага кантролю, размешчаная на тэрыторыі склада часовага захоўвання, на якой адсутнічае пункт мытнага афармлення, дадаткова да кода і наймення мытнага органа прызначэння праз знак раздзяляльніка «/» указваецца рэгістрацыйны нумар такой зоны мытнага кантролю;
у выпадку калі месцам дастаўкі тавараў з’яўляецца зона мытнага кантролю ў Рэспубліцы Беларусь, створаная па заяве атрымальніка тавараў, дадаткова да кода і наймення мытнага органа прызначэння праз знак раздзяляльніка «/» указваецца рэгістрацыйны нумар зоны мытнага кантролю, створанай па заяве атрымальніка тавараў, якая будзе з’яўляцца месцам дастаўкі тавараў (напрыклад, 07242/ВЗ0003420).
40. Графа 55 «Перагрузкі» запаўняецца, за выключэннем выпадкаў, вызначаных гэтым пунктам, у наступным парадку.
Графа запаўняецца ў выпадку плануемага ажыццяўлення аперацый па разгрузцы, перагрузцы (перавалцы), у тым ліку з транспартнага сродку аднаго віду транспарту на транспартны сродак іншага віду транспарту, і іншых грузавых аперацый з таварамі (далей – грузавыя аперацыі з таварамі), а таксама замены транспартных сродкаў, якія перавозяць (транспартуюць) такія тавары (далей – замена транспартных сродкаў), пры ўмове, што не мяняецца дэкларант мытнай працэдуры мытнага транзіту.
У падраздзеле «Месца і краіна» (адпаведным рэквізіце структуры ТД) указваюцца населены пункт і краіна (з указаннем праз знак раздзяляльніка «/» кода гэтай краіны ў адпаведнасці з класіфікатарам краін свету), дзе плануецца ажыццяўленне грузавых аперацый з таварамі і (або) замена транспартных сродкаў, а таксама код мытнага органа, у рэгіёне дзейнасці якога плануецца ажыццяўленне такіх аперацый (пры наяўнасці звестак аб такім кодзе ў дэкларанта), у адпаведнасці з класіфікатарам мытных органаў дзяржаў-членаў Еўразійскага эканамічнага саюза.
У падраздзеле «Ідэнтыфікацыя і краіна рэгістрацыі новага транспартнага сродку» (адпаведным рэквізіце структуры ТД) указваюцца звесткі аб новым транспартным сродку (транспартных сродках) па правілах, прадугледжаных для запаўнення графы 18 ТД (у выпадку, калі плануецца ажыццяўленне грузавых аперацый з таварамі і (або) замена транспартных сродкаў), за выключэннем выпадку, указанага ў гэтым абзацы. Не ўказваюцца наступныя звесткі аб новым транспартным сродку (новых транспартных сродках) (калі на момант падачы ТД яны невядомыя або ў графе 7 ТД указана абазначэнне «ПТД»):
рэгістрацыйны нумар аўтамабільнага транспартнага сродку (усіх транспартных сродкаў, калі тавары перавозяцца саставам аўтатранспартных сродкаў), у тым ліку звесткі, якія дадаткова ўказваюцца для Рэспублікі Беларусь, яго тып у адпаведнасці з класіфікатарам тыпаў транспартных сродкаў міжнароднай перавозкі, а таксама код краіны, у якой зарэгістраваны транспартны сродак, – пры перавозцы (транспарціроўцы) тавараў аўтамабільным транспартам;
нумар чыгуначнага транспартнага сродку (вагона, паўвагона, платформы, цыстэрны і да т.п.), а таксама яго тып у адпаведнасці з класіфікатарам тыпаў транспартных сродкаў міжнароднай перавозкі – пры перавозцы (транспарціроўцы) тавараў чыгуначным транспартам;
найменне судна (суднаў) – пры перавозцы (транспарціроўцы) тавараў водным транспартам;
нумар рэйса (нумары рэйсаў) – пры перавозцы (транспарціроўцы) тавараў паветраным транспартам.
У падраздзеле «Кантэйнер» (адпаведным рэквізіце структуры ТД) указваюцца наступныя значэнні:
«1» – у выпадку, калі тавары перагружаюцца з аднаго кантэйнера ў іншы;
«0» – у выпадку, калі тавары не перагружаюцца з аднаго кантэйнера ў іншы.
У падраздзеле «Парадкавы нумар перавозчыка» (адпаведным рэквізіце структуры ТД) указваецца ў адпаведнасці з графой 50 ТД на папяровым носьбіце (адпаведнымі рэквізітамі структуры ТД) парадкавы нумар перавозчыка, які будзе ажыццяўляць перавозку (транспарціроўку) тавараў пасля ажыццяўлення грузавых аперацый з таварамі і (або) замены транспартных сродкаў.
У выпадку калі на шляху руху тавараў запланавана неаднаразовае ажыццяўленне грузавых аперацый з таварамі і (або) замена транспартных сродкаў, інфармацыя аб такіх аперацыях і (або) такой замене ўказваецца ў адпаведных раздзелах графы 55 ТД на папяровым носьбіце (адпаведных рэквізітах структуры ТД).
Графа (адпаведныя рэквізіты структуры ТД) не запаўняецца ў наступных выпадках:
пры перамяшчэнні міжнародных паштовых адпраўленняў;
пры перавозцы (транспарціроўцы) тавараў ваеннага прызначэння.
41. Графа «А. Мытны орган адпраўлення» запаўняецца ў наступным парадку.
У графе (адпаведных рэквізітах структуры ТД) указваецца рэгістрацыйны нумар ТД, сфарміраваны па наступнай схеме:
ХХХХХХХХ/ХХХХХХ/ХХХХХХХ		‘
           1                   2                 3	‘	
дзе:
элемент 1 – код мытнага органа, які рэгіструе ТД, у адпаведнасці з класіфікатарам мытных органаў дзяржаў – членаў Еўразійскага эканамічнага саюза;
элемент 2 – дата рэгістрацыі ТД у фармаце дд.мм.гг (дзень, месяц, 2 апошнія лічбы каляндарнага года);
элемент 3 – парадкавы нумар ТД, які прысвойваецца згодна з журналам рэгістрацыі ТД мытным органам, які рэгіструе ТД (нумарацыя пачынаецца кожны каляндарны год з 0000001).
У графе ТД у выглядзе дакумента на папяровым носьбіце ўсе элементы рэгістрацыйнага нумара ТД указваюцца праз знак раздзяляльніка «/», прабелы паміж элементамі не дапускаюцца.
Рэгістрацыйны нумар ТД указваецца ў графе асноўнага і дадатковых лістоў ТД і ў верхнім кутку кожнага экзэмпляра дапаўнення (у выпадку, калі выкарыстоўваецца дапаўненне).
42. Графа «С. Мытны орган адпраўлення» запаўняецца ў наступным парадку.
У графе ўказваюцца звесткі аб рашэннях, прынятых мытным органам адпраўлення.
У ТД у выглядзе электроннага дакумента звесткі ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – праз знак раздзяляльніка «/» у наступнай паслядоўнасці:
код рашэння, прынятага мытным органам адпраўлення, у адпаведнасці з класіфікатарам рашэнняў, якія прымаюцца мытнымі органамі;
найменне прынятага рашэння ў адпаведнасці з класіфікатарам рашэнняў, якія прымаюцца мытнымі органамі;
дата прыняцця рашэння ў фармаце дд.мм.гг (дзень, месяц, 2 апошнія лічбы каляндарнага года).
У выпадку калі выпуск тавараў праведзены пры дапамозе інфармацыйнай сістэмы мытнага органа без удзелу службовай асобы мытнага органа, у графе дадаткова пасля наймення прынятага рашэння ўказваецца абазначэнне «А».
У выпадку калі мытным органам адпраўлення прынята рашэнне аб адмове ў выпуску тавараў, дадаткова пасля наймення прынятага рашэння ў графе (адпаведным рэквізіце структуры ТД) указваюцца звесткі аб прычыне такой адмовы ў выглядзе запісу «Адмоўлена ў выпуску тавараў па прычыне: _______________________».
Указаныя ў графе запісы завяраюцца подпісам службовай асобы мытнага органа адпраўлення і адбіткам яе асабістай нумарной пячаці (у выпадку прадстаўлення ТД у выглядзе дакумента на папяровым носьбіце).
43. Графа «D. Адзнакі мытнага органа адпраўлення» запаўняецца ў наступным парадку.
У ТД у выглядзе электроннага дакумента звесткі ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – з новага радка праз знак раздзяляльніка «/»:
пад лічбай 1 – код мытнага органа прызначэння ў адпаведнасці з класіфікатарам мытных органаў дзяржаў-членаў Еўразійскага эканамічнага саюза, а таксама яго найменне (у выпадку прадстаўлення ТД у выглядзе дакумента на папяровым носьбіце).
У выпадку калі месцам дастаўкі тавараў мытным органам адпраўлення вызначаны збудаванні, памяшканні (часткі памяшканняў) і (або) адкрытыя пляцоўкі (часткі адкрытых пляцовак) упаўнаважанага эканамічнага аператара, дадаткова да кода і наймення мытнага органа прызначэння праз знак раздзяляльніка «/» указваецца рэгістрацыйны нумар зоны мытнага кантролю, якая размешчана ў збудаваннях, памяшканнях (частках памяшканняў) і (або) на адкрытых пляцоўках (частках адкрытых пляцовак) упаўнаважанага эканамічнага аператара і будзе з’яўляцца месцам дастаўкі тавараў, а ў выпадку, калі ў дзяржаве-члене не вядзецца ўлік зон мытнага кантролю з прысваеннем рэгістрацыйных нумароў, – нумар пасведчання аб уключэнні ў рэестр упаўнаважаных эканамічных аператараў і паштовы адрас (без указання паштовага індэкса) збудаванняў, памяшканняў (частак памяшканняў) і (або) адкрытых пляцовак (частак адкрытых пляцовак) упаўнаважанага эканамічнага аператара, якія будуць з’яўляцца месцам дастаўкі тавараў у адпаведнасці з графой 53 ТД на папяровым носьбіце (адпаведным рэквізітам структуры ТД).
Пры перавозцы тавараў чыгуначным транспартам дадаткова да кода і наймення мытнага органа прызначэння праз знак раздзяляльніка «/» указваецца код чыгуначнай станцыі, якая будзе з’яўляцца месцам дастаўкі тавараў, з улікам звестак, заяўленых у графе 53 ТД (у выпадку, калі такія звесткі ўказаны).
У Рэспубліцы Беларусь:
у выпадку калі месцам дастаўкі тавараў у Рэспубліцы Беларусь з’яўляецца зона мытнага кантролю, размешчаная на тэрыторыі склада часовага захоўвання, на якой адсутнічае пункт мытнага афармлення, дадаткова да кода і наймення мытнага органа прызначэння праз знак раздзяляльніка «/» указваецца рэгістрацыйны нумар такой зоны мытнага кантролю;
у выпадку калі месцам дастаўкі тавараў з’яўляецца зона мытнага кантролю ў Рэспубліцы Беларусь, створаная па заяве атрымальніка тавараў, дадаткова да кода і наймення мытнага органа прызначэння праз знак раздзяляльніка «/» указваецца рэгістрацыйны нумар зоны мытнага кантролю, створанай па заяве атрымальніка тавараў, якая будзе з’яўляцца месцам дастаўкі тавараў (напрыклад, 07242/ВЗ0003420);
пад лічбай 2 – запіс «Тэрмін мытнага транзіту: _____________» з указаннем даты, да якой тавары павінны быць дастаўлены ад мытнага органа адпраўлення да мытнага органа прызначэння ў фармаце дд.мм.гг (дзень, месяц, 2 апошнія лічбы каляндарнага года);
пад лічбай 3 – запіс «Маршрут: _____________» з указаннем кода прамежкавага мытнага органа (прамежкавых мытных органаў) у адпаведнасці з класіфікатарам мытных органаў дзяржаў-членаў Еўразійскага эканамічнага саюза і яго наймення, а таксама парадкавых нумароў прамежкавых мытных органаў (у выпадку, калі вызначаны маршрут перавозкі тавараў);
пад лічбай 4 – нумары сродкаў ідэнтыфікацыі (пры наяўнасці), прымененых мытным органам адпраўлення, іх агульная колькасць з указаннем кода віду (кодаў відаў) сродкаў ідэнтыфікацыі ў адпаведнасці з даведнікам відаў сродкаў ідэнтыфікацыі, і іх характэрныя прыкметы (пры наяўнасці), а таксама нумары і агульная колькасць прызнаных мытным органам адпраўлення ў якасці сродкаў ідэнтыфікацыі пломбаў, пячацей або іншых сродкаў ідэнтыфікацыі, якія ўказаны ў пункце 4 артыкула 341 Кодэкса і звесткі аб якіх заяўлены ў графе 20 ТД (у выпадку, калі такія звесткі ўказаны).
У выпадку калі мытны орган адпраўлення прызнае ў якасці сродкаў ідэнтыфікацыі ўсе пломбы, пячаці або іншыя сродкі ідэнтыфікацыі, якія ўказаны ў пункце 4 артыкула 341 Кодэкса і звесткі аб якіх заяўлены ў графе 20 ТД (у выпадку, калі такія звесткі ўказаны), пад нумарам 4 указваецца запіс «Пломбы прызнаны»;
пад лічбай 5 – запіс «Разавае дапушчэнне» (пры прыняцці службовай асобай станоўчага рашэння аб разавым дапушчэнні транспартнага сродку да перавозкі тавараў пад мытнымі пломбамі і пячаткамі);
пад лічбай 6 – запіс «Надгляд» і нумар акта мытнага надгляду (у выпадку, калі праводзіцца мытны надгляд);
пад лічбай 7 – запіс «Мытнае суправаджэнне» (у выпадку, калі мытны орган адпраўлення прыняў рашэнне аб прымяненні мытнага суправаджэння);
пад лічбай 8 – звесткі аб нумары сейф-пакета пры яго выкарыстанні з мэтай ідэнтыфікацыі;
пад лічбай 9 – іншыя звесткі, якія маюць значэнне для мытных мэт.
Указаныя ў графе звесткі завяраюцца подпісам службовай асобы мытнага органа адпраўлення і адбіткам яе асабістай нумарной пячаці (у выпадку прадстаўлення ТД у выглядзе дакумента на папяровым носьбіце).
44. Графа «F. Пацвярджэнне кампетэнтных органаў» запаўняецца ў наступным парадку.
У ТД у выглядзе электроннага дакумента звесткі ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – праз знак раздзяляльніка «/» з новага радка:
дата ажыццяўлення грузавых аперацый з таварамі і (або) замены транспартных сродкаў у фармаце дд.мм.гг (дзень, месяц, 2 апошнія лічбы каляндарнага года), нумары новых (дадатковых) сродкаў ідэнтыфікацыі (пры наяўнасці), іх агульная колькасць з указаннем кода віду (відаў) сродкаў ідэнтыфікацыі ў адпаведнасці з даведнікам відаў сродкаў ідэнтыфікацыі, а таксама характэрныя прыкметы (пры наяўнасці) прымененых сродкаў ідэнтыфікацыі (у выпадку калі на шляху руху тавараў па мытнай тэрыторыі Саюза ажыццёўлены грузавыя аперацыі з таварамі і (або) замена транспартных сродкаў, якія прадугледжваюць атрыманне дазволу мытнага органа на ажыццяўленне грузавых аперацый і (або) замену транспартных сродкаў). Указаны запіс завяраецца подпісам службовай асобы мытнага органа, якая выдала дазвол на ажыццяўленне мытных аперацый і (або) замену транспартных сродкаў, і адбіткам яе асабістай нумарной пячаці (у выпадку перавозкі (транспарціроўкі) тавараў па мытнай тэрыторыі Саюза) (у выпадку прадстаўлення ТД у выглядзе дакумента на папяровым носьбіце);
запіс «Тэрмін мытнага транзіту прадоўжаны да» з указаннем даты ў фармаце дд.мм.гг (дзень, месяц, 2 апошнія лічбы каляндарнага года), да якой прадоўжаны тэрмін мытнага транзіту (у выпадку яго прадаўжэння). Указаны запіс завяраецца подпісам службовай асобы мытнага органа, якая прадоўжыла тэрмін мытнага транзіту, і адбіткам яе асабістай нумарной пячаці (у выпадку прадстаўлення ТД у выглядзе дакумента на папяровым носьбіце);
запіс «Акт аб аварыі» з указаннем нумара і даты ў фармаце дд.мм.гг (дзень, месяц, 2 апошнія лічбы каляндарнага года) акта аб аварыі або аб дзеянні непераадольнай сілы, а таксама праз знак коскі «,» (пры наяўнасці) нумара і даты ў фармаце дд.мм.гг (дзень, месяц, 2 апошнія лічбы каляндарнага года) дакумента, прадугледжанага міжнароднымі дагаворамі дзяржаў-членаў з трэцім бокам, актамі, якія ўваходзяць у права Саюза, і (або) заканадаўствам дзяржаў-членаў або іншай дзяржавы, на тэрыторыі якой узніклі такія акалічнасці. Указаны запіс завяраецца подпісам службовай асобы мытнага органа, якая склала акт аб аварыі або аб дзеянні непераадольнай сілы і якой прадстаўлены дакументы, указаныя ў гэтым абзацы, а таксама адбіткам яе асабістай нумарной пячаці (у выпадку прадстаўлення ТД у выглядзе дакумента на папяровым носьбіце);
запіс «Тавар прайшоў» з указаннем кода прамежкавага мытнага органа ў адпаведнасці з класіфікатарам мытных органаў дзяржаў-членаў Еўразійскага эканамічнага саюза і яго наймення – пры пацвярджэнні захавання ўстаноўленага маршруту перавозкі тавараў перавозчыкам (у выпадку, калі ўстаноўлены маршрут перавозкі тавараў). Указаны запіс завяраецца подпісам службовай асобы прамежкавага мытнага органа, якая пацвердзіла факт захавання ўстаноўленага маршруту перавозкі тавараў, і адбіткам яе асабістай нумарной пячаці (у выпадку прадстаўлення ТД у выглядзе дакумента на папяровым носьбіце);
запіс «Маршрут зменены» з указаннем кода змененага прамежкавага мытнага органа (прамежкавых мытных органаў) у адпаведнасці з класіфікатарам мытных органаў дзяржаў-членаў Еўразійскага эканамічнага саюза і яго наймення – пры прыняцці рашэння аб змяненні ўстаноўленага маршруту перавозкі тавараў (у выпадку, калі ўстаноўлены маршрут перавозкі тавараў). Указаны запіс завяраецца подпісам службовай асобы прамежкавага мытнага органа, якая прыняла рашэнне аб змяненні ўстаноўленага маршруту перавозкі тавараў, і адбіткам яе асабістай нумарной пячаці (у выпадку прадстаўлення ТД у выглядзе дакумента на папяровым носьбіце).
45. Графа «I. Кантроль мытнага органа прызначэння» запаўняецца ў наступным парадку.
У ТД у выглядзе электроннага дакумента звесткі ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – з новага радка праз знак раздзяляльніка «/»:
пад лічбай 1 – код мытнага органа, які афармляе завяршэнне дзеяння мытнай працэдуры мытнага транзіту, у адпаведнасці з класіфікатарам мытных органаў дзяржаў-членаў Еўразійскага эканамічнага саюза, а таксама яго найменне;
пад лічбай 2 – запіс «Дата і час прыбыцця: _______» з указаннем даты ў фармаце дд.мм.гг (дзень, месяц, 2 апошнія лічбы каляндарнага года) і часу ў фармаце гг:мм (гадзіны, мінуты) прадстаўлення ў мытны орган прызначэння звестак аб рэгістрацыйным нумары ТД (у выпадку, калі ТД прадстаўлялася мытнаму органу адпраўлення ў выглядзе электроннага дакумента) або ТД на папяровым носьбіце, а таксама дакументаў, якія яе суправаджаюць;
пад лічбай 3 – запіс «Пломбы не парушаны.» або запіс «Пломбы парушаны.», які ўказваецца па выніках праверкі цэласнасці сродкаў ідэнтыфікацыі;
пад лічбай 4 – запіс «Не выяўлены прыкметы АП.» або запіс «Выяўлены прыкметы АП.», які ўказваецца па выніках правядзення мытнага кантролю і сведчыць аб адсутнасці або наяўнасці прыкмет адміністрацыйнага правапарушэння;
пад лічбай 5 – запіс аб паступленні тавараў з указаннем агаворак (у выпадку іх выяўлення);
пад лічбай 6 – запіс «Працэдура завершана» з указаннем нумара дакумента або нумара рэгістрацыі аперацыі, у адпаведнасці з якімі дзеянне мытнай працэдуры мытнага транзіту завершана (у выпадку, калі такі дакумент або аперацыя прадугледжана заканадаўствам дзяржавы-члена), нумара тавару ў адпаведнасці з графой 32 ТД на папяровым носьбіце (адпаведным рэквізітам структуры ТД) і колькасці тавараў, якія фактычна прыбылі (у выпадку, калі тавар прыбыў не поўнасцю), у асноўных адзінках вымярэння, а таксама даты завяршэння дзеяння мытнай працэдуры мытнага транзіту ў фармаце дд.мм.гг (дзень, месяц, 2 апошнія лічбы каляндарнага года).
Указаныя ў графе запісы завяраюцца подпісам службовай асобы мытнага органа, якая аформіла завяршэнне дзеяння мытнай працэдуры мытнага транзіту, і адбіткам яе асабістай нумарной пячаткі (у выпадку прадстаўлення ТД у выглядзе дакумента на папяровым носьбіце).
46. У ТД у выглядзе электроннага дакумента звесткі ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – з новага радка:
а) аб замежнай арганізацыі:
поўнае або кароткае (скарочанае) найменне;
месца знаходжання (у адпаведнасці з пунктам 47 гэтага Парадку);
ідэнтыфікацыйны мытны нумар (ІМН) у адпаведнасці з класіфікатарам фарміравання ідэнтыфікацыйнага мытнага нумара, які прымяняецца ў Рэспубліцы Казахстан (для Рэспублікі Казахстан);
код краіны рэгістрацыі (інкарпарацыі) замежнай арганізацыі ў адпаведнасці з класіфікатарам краін свету і без прабелу – рэгістрацыйны нумар, які прысвоены замежнай арганізацыі ў краіне рэгістрацыі (інкарпарацыі), або код падаткаплацельшчыка, які прысвоены замежнай арганізацыі ў гэтай краіне (для Расійскай Федэрацыі – пры запаўненні графы 14 ТД);
б) аб замежнай фізічнай асобе:
прозвішча, імя, імя па бацьку (пры наяўнасці);
месца жыхарства (у адпаведнасці з пунктам 47 гэтага Парадку);
дакумент, які сведчыць асобу (у адпаведнасці з пунктам 48 гэтага Парадку);
ідэнтыфікацыйны мытны нумар (ІМН) у адпаведнасці з класіфікатарам фарміравання ідэнтыфікацыйнага мытнага нумара, які прымяняецца ў Рэспубліцы Казахстан (для Рэспублікі Казахстан);
в) аб юрыдычнай асобе або арганізацыі, якая не з’яўляецца юрыдычнай асобай, створаных у адпаведнасці з заканадаўствам дзяржаў-членаў:
поўнае або кароткае (скарочанае) найменне;
месца знаходжання (у адпаведнасці з пунктам 47 гэтага Парадку);
падатковы нумар (у адпаведнасці з пунктам 49 гэтага Парадку);
г) аб фізічнай асобе, зарэгістраванай у якасці індывідуальнага прадпрымальніка ў адпаведнасці з заканадаўствам дзяржавы-члена:
прозвішча, імя, імя па бацьку (пры наяўнасці);
месца жыхарства (у адпаведнасці з пунктам 47 гэтага Парадку);
падатковы нумар (у адпаведнасці з пунктам 49 гэтага Парадку);
д) аб фізічнай асобе, якая мае пастаяннае месца жыхарства ў дзяржаве-члене і не зарэгістравана ў якасці індывідуальнага прадпрымальніка ў адпаведнасці з заканадаўствам гэтай дзяржавы-члена:
прозвішча, імя, імя па бацьку (пры наяўнасці);
месца жыхарства (у адпаведнасці з пунктам 47 гэтага Парадку);
звесткі аб дакуменце, які сведчыць асобу (у адпаведнасці з пунктам 48 гэтага Парадку);
падатковы нумар (у адпаведнасці з пунктам 49 гэтага Парадку).
47. У ТД у выглядзе электроннага дакумента звесткі аб месцы жыхарства або месцы знаходжання ўказваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – з новага радка праз знак коскі «,» і ўключаюць у сябе:
а) кароткую назву краіны ў адпаведнасці з класіфікатарам краін свету;
б) адміністрацыйна-тэрытарыяльную адзінку (рэгіён, вобласць, раён і да т.п.) (для Кыргызскай Рэспублікі пры ўказанні звестак аб фізічнай асобе, якая мае пастаяннае месца жыхарства ў Кыргызскай Рэспубліцы і не з’яўляецца індывідуальным прадпрымальнікам, – код адміністрацыйна-тэрытарыяльнай адзінкі ў адпаведнасці з дзяржаўным класіфікатарам сістэмы абазначэнняў аб’ектаў адміністрацыйна-тэрытарыяльных і тэрытарыяльных адзінак (ДК СААТА));
в) населены пункт;
г) вуліцу (бульвар, праспект і г.д.);
д) нумар дома;
е) нумар корпуса (пабудовы);
ж) нумар кватэры (пакоя, офіса).
48. У ТД у выглядзе электроннага дакумента звесткі аб дакуменце, які сведчыць асобу, указваюцца ў адпаведных рэквізітах структуры ТД, а ў ТД у выглядзе дакумента на папяровым носьбіце – з новага радка праз знак коскі «,» і ўключаюць у сябе:
а) код віду дакумента, які сведчыць асобу, у адпаведнасці з класіфікатарам відаў дакументаў, якія сведчаць асобу;
б) код краіны, упаўнаважаным органам якой выдадзены дакумент, які сведчыць асобу, у адпаведнасці з класіфікатарам краін свету;
в) серыю (пры наяўнасці) і нумар дакумента;
г) дату выдачы дакумента ў фармаце дд.мм.гг (дзень, месяц, 2 апошнія лічбы каляндарнага года).
49. Пад падатковым нумарам асобы разумеецца:
а) у Рэспубліцы Арменія – уліковы нумар падаткаплацельшчыка (УНП);
б) у Рэспубліцы Беларусь – уліковы нумар плацельшчыка (УНП) (за выключэннем выпадкаў указання звестак аб фізічнай асобе, якая не з’яўляецца індывідуальным прадпрымальнікам) або ідэнтыфікацыйны нумар фізічнай асобы (пры наяўнасці);
в) у Рэспубліцы Казахстан – бізнес-ідэнтыфікацыйны нумар (БІН) – для арганізацыі (філіяла і прадстаўніцтва) і індывідуальнага прадпрымальніка, які ажыццяўляе дзейнасць у выглядзе сумеснага прадпрымальніцтва, або індывідуальны ідэнтыфікацыйны нумар (ІІН) – для фізічнай асобы, у тым ліку для індывідуальнага прадпрымальніка, які ажыццяўляе дзейнасць у выглядзе асабістага прадпрымальніцтва;
г) у Кыргызскай Рэспубліцы – ідэнтыфікацыйны падатковы нумар падаткаплацельшчыка (ІНП) – для юрыдычнай асобы і фізічнай асобы, зарэгістраванай у якасці індывідуальнага прадпрымальніка ў адпаведнасці з заканадаўствам дзяржавы-члена, або персанальны ідэнтыфікацыйны нумар (ПІН) – для фізічнай асобы, якая ажыццяўляе камерцыйную дзейнасць на тэрыторыі Кыргызскай Рэспублікі і не зарэгістраванага ў якасці індывідуальнага прадпрымальніка;
д) у Расійскай Федэрацыі – ідэнтыфікацыйны нумар падаткаплацельшчыка (ІНП), а для юрыдычнай асобы таксама код прычыны пастаноўкі на ўлік (КПП) (для адасобленага падраздзялення юрыдычнай асобы ставіцца КПП, прысвоены па месцы знаходжання адасобленага падраздзялення). Код прычыны пастаноўкі на ўлік (КПП) указваецца ў ТД у выглядзе электроннага дакумента ў адпаведных рэквізітах структуры ТД, а ў ТД у выглядзе дакумента на папяровым носьбіце – праз знак раздзяляльніка «/».
_______________

ПЕРАЛІК
рашэнняў Камісіі Мытнага саюза і Калегіі
Еўразійскай эканамічнай камісіі, 
прызнаных страціўшымі сілу

1. Рашэнне Камісіі Мытнага саюза ад 18 чэрвеня 2010 г. № 289 «Аб форме і парадку запаўнення транзітнай дэкларацыі».
2. Рашэнне Камісіі Мытнага саюза ад 20 верасня 2010 г. № 377 «Аб асаблівасцях запаўнення транзітнай дэкларацыі пры перамяшчэнні міжнародных паштовых адпраўленняў».
3. Пункт 2 Рашэння Камісіі Мытнага саюза ад 20 верасня 2010 г. № 379 «Аб унясенні змянення ў Рашэнне Камісіі Мытнага саюза 
ад 20 мая 2010 г. № 257 «Аб Інструкцыях па запаўненні мытных дэкларацый і формах мытных дэкларацый» і дапаўнення ў Рашэнне Камісіі Мытнага саюза ад 18 чэрвеня 2010 г. № 289 «Аб форме і парадку запаўнення транзітнай дэкларацыі».
4. Рашэнне Камісіі Мытнага саюза ад 28 студзеня 2011 г. № 537 «Аб унясенні дапаўненняў у Рашэнне Камісіі Мытнага саюза 
ад 18 чэрвеня 2010 г. № 289 «Аб форме і парадку запаўнення транзітнай дэкларацыі».
5. Рашэнне Камісіі Мытнага саюза ад 19 мая 2011 г. № 638 «Аб унясенні змяненняў у Рашэнне Камісіі Мытнага саюза ад 18 чэрвеня 2010 г. № 289 «Аб форме і парадку запаўнення транзітнай дэкларацыі».
6. Рашэнне Калегіі Еўразійскай эканамічнай камісіі ад 12 ліпеня 2012 г. № 104 «Аб унясенні змяненняў у Рашэнне Камісіі Мытнага саюза ад 18 чэрвеня 2010 г. № 289 «Аб форме і парадку запаўнення транзітнай дэкларацыі».
7. Рашэнне Калегіі Еўразійскай эканамічнай камісіі ад 18 ліпеня 2014 г. № 115 «Аб унясенні змяненняў у некаторыя рашэнні Камісіі Мытнага саюза па пытаннях мытнага дэкларавання тавараў для асабістага карыстання пры іх змяшчэнні пад мытную працэдуру мытнага транзіту».
8. Пункт 4 змяненняў, якія ўносяцца ў рашэнні Камісіі Мытнага саюза і Калегіі Еўразійскай эканамічнай камісіі (дадатак да Рашэння Калегіі Еўразійскай эканамічнай камісіі ад 27 красавіка 2015 г. № 38 «Аб унясенні змяненняў у некаторыя рашэнні Камісіі Мытнага саюза і Калегіі Еўразійскай эканамічнай камісіі»).
9. Пункт 4 змяненняў, якія ўносяцца ў рашэнні Камісіі Мытнага саюза і Калегіі Еўразійскай эканамічнай камісіі (дадатак да Рашэння Калегіі Еўразійскай эканамічнай камісіі ад 6 кастрычніка 2015 г. № 129 «Аб унясенні змяненняў у некаторыя рашэнні Камісіі Мытнага саюза і Калегіі Еўразійскай эканамічнай камісіі»).
10. Рашэнне Калегіі Еўразійскай эканамічнай камісіі ад 5 ліпеня 2016 г. № 79 «Аб унясенні змяненняў у Інструкцыю аб парадку запаўнення транзітнай дэкларацыі».
11. Пункт 3 Рашэння Калегіі Еўразійскай эканамічнай камісіі 
ад 19 снежня 2017 г. № 188 «Аб некаторых пытаннях, звязаных з выпускам тавараў».
12. Пункт 2 змяненняў, якія ўносяцца ў рашэнні Камісіі Мытнага саюза і Калегіі Еўразійскай эканамічнай камісіі (дадатак да Рашэння Калегіі Еўразійскай эканамічнай камісіі ад 21 мая 2019 г. № 83 «Аб унясенні змяненняў у рашэнні Камісіі Мытнага саюза і Калегіі Еўразійскай эканамічнай камісіі»).

